open-index/open-wikipedia-markdown huggingface dataset:
ମୋମେଟାସୋନ/ଫର୍ମୋଟେରୋଲ

**ମୋମେଟାସୋନ/ଫର୍ମୋଟେରୋଲ** (ଏକ ବିକ୍ରୟ ନାମ ଡୁଲେରା) ଏକ ଔଷଧ ମିଶ୍ରଣ ଯାହା ଆଜମା ରୋଗର ଦୀର୍ଘକାଳୀନ ଚିକିତ୍ସାରେ ବ୍ୟବହୃତ ହୁଏ |  ଏଥିରେ ଥିବା ମୋମେଟାସୋନ ଏକ ଷ୍ଟିରଏଡ ଏବଂ ଫର୍ମୋଟେରୋଲ ଏକ ଦୀର୍ଘ କାର୍ଯ୍ୟକ୍ଷମ ବିଟା ଆଗୋନିଷ୍ଟ ଔଷଧ । ଯେଉଁମାନଙ୍କଠାରେ ଏକ ପ୍ରଶ୍ୱାସପ୍ରାପ୍ତ ଷ୍ଟେରଏଡ୍ ଯଥେଷ୍ଟ ନୁହେଁ ସେମାନଙ୍କ ପାଇଁ ଏହି ପରାମର୍ଶ ଦିଆଯାଇଛି |  ଆମେରିକାରେ ଏହାର ହୋଲସେଲ୍ ମୂଲ୍ୟ  ୨୦୨ ଡଲାର ଥିଲା ୨୦୧୯ ମସିହାର । ୨୦୧୭ ମସିହାରେ, ଏହା ଯୁକ୍ତରାଷ୍ଟ୍ରରେ ୨୪୩ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା |   ୟୁରୋପରେ ବ୍ୟବହାର ପାଇଁ ଏହା ଅନୁମୋଦିତ ନୁହେଁ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସନ୍ୟାସୀ ଚରଣ ପିଦିକା

**ସନ୍ୟାସୀ ଚରଣ ପିଦିକା** (୫ ମଇ ୧୯୩୩ - ୫ ମାର୍ଚ୍ଚ ୧୯୯୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ସ୍ୱାଧୀନ ଭାରତରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସନ୍ୟାସୀ ଚରଣ ପିଦିକା ୧୯୩୩ ମସିହାର ମାର୍ଚ୍ଚ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୁଞ୍ଜୁରୀ ବିଶି ମାଝୀ ପିଦିକା ଓ ପତ୍ନୀଙ୍କ ନାମ ଅମି ପିଦିକା

## ରାଜନୈତିକ ଜୀବନ 
ସନ୍ୟାସୀ ଚରଣ ପିଦିକା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ସନ୍ୟାସୀ ଚରଣ ପିଦିକା ୧୯୯୬ ମସିହାର ମାର୍ଚ୍ଚ ୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୧୯୯୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୨ୟ  ଓଡ଼ିଶା ବିଧାନ ସଭାର ସଭ୍ୟ
ହଉ ହଉ ହେଇଗଲାରେ

**ହଉ ହଉ ହେଇଗଲାରେ**, ୨୦୨୨ ମସିହାରେ ଓଟିଟିରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁବାସ ଦାସ ଓ ନୀଳମଣି ସାହୁ । ଅଭିଜିତ ସିନ୍ଧେ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ଦୀପକ ଜେନା । ନିର୍ଦ୍ଦେଶକ ରମେଶ ରାଉତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାଜ ରାଜେଶ ପଣ୍ଡା ଓ ରିୟା ଦେ । ପିଣ୍ଟୁ ନନ୍ଦ, ସସ୍ମିତା ପ୍ରଧାନ, ଅକ୍ଷୟ ବସ୍ତିଆ, ଶ୍ୱେତା ଆଚାର୍ଯ୍ୟ, ଶୁଭଶ୍ରୀ, ରାନୀ ପଣ୍ଡା, ଟୁକୁନା, ନୀଳମଣି ସାହୁ, ପୂଜା, ସଚିନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଜାନୁଆରୀ ୨୧ ତାରିଖରେ କଞ୍ଚାଲଙ୍କାରେ ମୁକ୍ତିଲାଭ କରିଥିଲା ।

## ଅଭିନୟ
* ରାଜ ରାଜେଶ ପଣ୍ଡା - ଅଜୟ
* ରିୟା ଦେ - ପ୍ରିୟା
* ପିଣ୍ଟୁ ନନ୍ଦ
* ସସ୍ମିତା ପ୍ରଧାନ
* ଅକ୍ଷୟ ବସ୍ତିଆ
* ଶ୍ୱେତା ଆଚାର୍ଯ୍ୟ
* ଶୁଭଶ୍ରୀ
* ରାନୀ ପଣ୍ଡା
* ଟୁକୁନା
* ନୀଳମଣି ସାହୁ
* ପୂଜା
* ସଚିନ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିମୁଗ୍ଧ ଦାସ । ସନ୍ତୋଷ ପାଣିଗ୍ରାହୀ, ସୌମ୍ୟ ରଞ୍ଜନ ବଳ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅନ୍ତରା ଚକ୍ରବର୍ତ୍ତୀ, ସ୍ୱୟମ ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 
* କଞ୍ଚାଲଙ୍କାରେ ହଉ ହଉ ହେଇଗଲାରେ

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଶ୍ରେଣୀ:ଓଟିଟିରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ନୁସରତ ଫତେ ଅଲି ଖାନ

**ନୁସରତ ଫତେ ଅଲି ଖାନ** (ଜନ୍ମ **ପରଭେଜ ଫତେ ଅଲି ଖାନ**; ୧୩ ଅକ୍ଟୋବର ୧୯୪୮ – ୧୬ ଅଗସ୍ଟ ୧୯୯୭) ଜଣେ ପାକିସ୍ଥାନୀ ଗାୟକ, ସଙ୍ଗୀତକାର, ସୁରକାର,  ସଙ୍ଗୀତ ନିର୍ଦ୍ଦେଶକ ଓ ବିଶେଷତଃ ସୁଫି ଭକ୍ତି ସଙ୍ଗୀତ କବାଲିର ଗାୟକ ଥିଲେ ।  ଅନେକ ଲୋକଙ୍କ ମତରେ ସେ ହିନ୍ଦୀ, ପଞ୍ଜାବୀ ଓ ଉର୍ଦ୍ଦୁ ଭାଷାର ଶ୍ରେଷ୍ଠ ସୁଫି ଗାୟକ ଥିଲେ ଓ ଇତିହାସ ପୃଷ୍ଠାରେ ଶ୍ରେଷ୍ଠ କବାଲି ଗାୟକମାନଙ୍କ ମଧ୍ୟରୁ ଜଣେ ଥିଲେ; ଯାହାଙ୍କୁ କବାଲିର ଶାହ-ଏନ-ଶାହ କୁହାଯାଉଥିଲା । ୨୦୧୬ ମସିହାରେ ଲା ଉଇକଲି ତାଙ୍କୁ ଚତୁର୍ଥ ସର୍ବକାଳୀନ ଗାୟକ ମାନ୍ୟତା ଦେଇଥିଲେ । ସେ ଉଚ୍ଚ ସ୍ୱରରେ ଗାଇବା ନିମନ୍ତେ ପ୍ରସିଦ୍ଧ ଥିଲେ ଓ କିଛି ଘଣ୍ଟା ନିମନ୍ତେ ଗାଇପାରୁଥିଲା ।  ଦିଲ୍ଲୀ ଘରାନାର କବାଲ ବଚ୍ଚୋଁ ଘରାନାର (Qawwal Bacchon Gharana) ସଦସ୍ୟ ଥିଲେ ଓ ପରିବାରର ପରମ୍ପରାକୁ ୬୦୦ ବର୍ଷ ଧରି ଉଜ୍ଜିବିତ କରି ଆନ୍ତର୍ଜାତୀୟ ସ୍ତରରେ ମଧ୍ୟ ପରିବେଷଣ କରିଥିଲେ । 

ସେ ଲ୍ୟାଲ୍ଲପୁର (ଫଇସଲାବାଦ)ରେ ଜନ୍ମଗ୍ରହଣ କରି ମାତ୍ର ୧୫ ବର୍ଷ ବୟସରେ ତାଙ୍କ ପିତାଙ୍କ ଚେଲମରେ ଚେଲମ ଜନ ସାଧାରଣଙ୍କ ସମ୍ମୁଖରେ ପ୍ରଦର୍ଶନ କରିଥିଲେ । ପାରିବାରିକ କବାଲି ପାର୍ଟିର ମୁଖ୍ୟ ଭାବରେ କାର୍ଯ୍ୟଭାର ସମ୍ଭାଳିଥିଲେ । ୧୯୮୦ ମସିହାର ପ୍ରାରମ୍ଭରେ ଇଂଲଣ୍ଡର ବିର୍ମିଙ୍ଗ‌ହାମରେ ଥିବା ଓରିଏଣ୍ଟାଲ ସ୍ଟାର ଏଜେନ୍ସିଦ୍ୱାରା ଚୁକ୍ତିବଦ୍ଧ ହୋଇଥିଲେ । ୟୁରୋପ, ଭାରତ, ପାକିସ୍ଥାନ ଓ ଆମେରିକାରେ ସେ ଅନେକ ଆଲବମ ଓ ଚଳଚ୍ଚିତ୍ର ପ୍ରସ୍ତୁତ କରିଥିଲେ । ପଶ୍ଚିମ ଜଗତର କଳାକାରଙ୍କ ସ‌ହିତ ମିଶି ସେ 
ସଙ୍ଗୀତରେ ଅନେକ ନୂତନ ପ୍ରୟୋଗ କରିଥିଲେ । ଅନେକ ଦେଶ ପରିଭ୍ରମଣ କରି ସେ ପ୍ରାୟ ୪୦ଟି ଦେଶରେ ପ୍ରଦର୍ଶନ କରିଥିଲେ ।  କବାଲିକୁ ଜନପ୍ରିୟ କରିବା ସାଥେ ସାଥେ ସେ ପାକିସ୍ଥାନ ପ‌ପ୍, ଭାରତୀୟ  ଓ ବଲିଉଡ ସଙ୍ଗୀତ ଭଳି ଦକ୍ଷିଣ ଏସିଆର ପ‌ପୁଲାର ମ୍ୟୁଜିକରେ ପ୍ରଭାବ ପକେଇଥିଲେ । 

## ପେଷା
ଲଣ୍ଡନର ୧୯୮୫ ମସିହାର ଗ୍ରୀଷ୍ମକାଳରେ ୱର୍ଲଡ ଅଫ ମ୍ୟୁଜିକ, ଆର୍ଟ ଓ ଡାନ୍ସ (World of Music) ଉତ୍ସବରେ ଖାନ ତାଙ୍କର ପ୍ରଦର୍ଶନ କରିଥିଲେ । ପ୍ୟାରିସରେ ମଧ୍ୟ ୧୯୮୫ ଓ ୧୯୮୮ ମସିହାର ପ୍ରଦର୍ଶନ କରିଥିଲେ । ୧୯୮୭ ମସିହାରେ ସେ ଜାପାନ ଫାଉଣ୍ଡେସନର ନିମନ୍ତ୍ରଣ କ୍ରମେ ଜାପାନ ଯାଇ ସେଠାରେ ପ୍ରଦର୍ଶନ କରିଥିଲେ । ସେ ଜାପାନର ପଞ୍ଚମ ଏସିଆନ ଟ୍ରାଡିସନାଲ  ପରଫର୍ମିଙ୍ଗ ଆର୍ଟ ଫେଷ୍ଟିଭାଲରେ ପ୍ରଦର୍ଶନ କରିଥିଲେ । ନିୟୁ ୟୋର୍କର ବ୍ରୁକଲିନ ଏକାଡେମୀ ଅଫ ମ୍ୟୁଜିକ ସଂସ୍ଥାରେ ୧୯୮୯ ପ୍ରଦର୍ଶନ କରିଥିଲେ ।

ଜୀବନ ବ୍ୟାପି ତାଙ୍କର ପେଷାରେ ଖାନ ଅନେକ ଦକ୍ଷିଣ ଏସିଆର ଗାୟକ ଯେପରିକି ଆଲାମ ଲୋହାର, ନୁରଜାହାନ, ଏ ଆର ରେହମାନ, ଆଶା ଭୋସଲେ, ଜାଭେଦ ଅଖତର ଓ ଲତା ମଙ୍ଗେସକରଙ୍କ ସ‌ହିତ ସୁସମ୍ପର୍କ ରଖିଥିଲେ । 

ଆମେରିକାର ସିଆଟଲରେ ଥିବା ୟୁନିଭରସିଟି ଅଫ ୱାସିଙ୍ଗଟନର ଏଥନୋମ୍ୟୁଜିକୋଲୋଜୀ (Ethnomusicology) ଡିପାର୍ଟମେଣ୍ଟରେ ୧୯୯୨ରୁ ୧୯୯୩ ପର୍ଯ୍ୟନ୍ତ ସେ ଜଣେ ଅତିଥି କଳାକାର ଥିଲେ । 

ପିଟର ଗାବ୍ରିଏଲଙ୍କ (Peter Gabriel) ସ‌ହିତ ୧୯୮୮ରେ ଦି ଲାଷ୍ଟ ଟେମ୍ପଟେସନ ଅଫ କ୍ରାଏଷ୍ଟ ସାଉଣ୍ଡଟ୍ରାକ ନିମନ୍ତେ ଯୋଗ ଦେବା ଫଳରେ ତାଙ୍କୁ ଗାବ୍ରିଏଲଙ୍କ ରିଏଲ ୱର୍ଲଡ ଲେବଲ ସମ୍ମାନ ମିଳିଥିଲା । ସେହି ରିଏଲ ୱର୍ଲଡ ସ‌ହିତ ପାଞ୍ଚଟି କବାଲି ଆଲବମ ତିଆରି କରିଥିଲେ ଓ 'ମସ୍ତ ମସ୍ତ' (୧୯୯୦), 'ନାଇଟ ସଙ୍ଗ' (୧୯୯୬) ଓ ମରଣୋତ୍ତର ରିମିକ୍ସ 'ଷ୍ଟାର ରାଇଜ' (୧୯୯୭)  ନାମକ ପ୍ରୟୋଗାତ୍ମକ ଆଲବମ ତିଆରି କରିଥିଲେ ।

## ଆଧାର
ମାଇ ଭାଗି

**ମାଇ ଭାଗି** (ଉର୍ଦ୍ଦୁ: مائی بھاگی; ଜନ୍ମ ନାମ: **ଭାଗ ଭାରୀ**) (ଖ୍ରୀ.ଅ. ୧୯୨୦ - ୭ ଜୁଲାଇ ୧୯୮୬) ଜଣେ ପାକିସ୍ତାନୀ ଲୋକ-ସଂଗୀତଜ୍ଞା ଥିଲେ । ସେ ମୁଖ୍ୟତଃ ଥାରୀ ଓ ସିନ୍ଧୀ ଭାଷାରେ ସଙ୍ଗୀତ ଗାୟନ କରୁଥିଲେ । ସେ ପାକିସ୍ତାନର ସିନ୍ଧରେ ଥିବା ଥାରସ୍ଥିତ ଅନ୍ତର୍ଗତ ମିଥିଠାରେ ୧୯୨୦ ମସିହାରେ ଜନ୍ମଗ୍ରହଣ କରିଥିଲେ । ରେଡ଼ିଓ ପାକିସ୍ତାନ ପାଇଁ ରେକର୍ଡ଼ ହୋଇଥିବା ଲୋକଗୀତ "*ଖଡ଼ୀ ନିମ କେ ନିଚେ*" ପାଇଁ ସେ ପ୍ରଥମେ ଜନପ୍ରିୟ ହୋଇଥିଲେ । ୧୯୮୬ରେ ତାଙ୍କର ମୃତ୍ୟୁ ପର୍ଯ୍ୟନ୍ତ ସେ ଲୋକସଂଗୀତ ଗାୟନ ଓ ପରିବେଷଣ ଜାରିରଖିଥିଲେ ।

## ଜୀବନୀ 
ପାକିସ୍ତାନର ସିନ୍ଧ ପ୍ରଦେଶସ୍ଥିତ ବିଶାଳ ଥାର ମରୁଭୂମି ଅନ୍ତର୍ଗତ ମିଥିଠାରେ ମାଇ ଭାଗି ୧୯୨୦ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ୱାନହ୍ୟୁନ ଫକିର ଏବଂ ମାଆଙ୍କ ନାମ ଥିଲା ଖାଦିଜା ମଗନହାର ।

## ସମ୍ମାନ 
* ୧୯୮୧ରେ ପାକିସ୍ତାନର ରାଷ୍ଟ୍ରପତିଙ୍କଠାରୁ ପ୍ରାଇଡ଼ ଅଫ ପରଫର୍ମାନ୍ସ ପୁରସ୍କାର
* ଶାହ ଅବଦୁଲ ଲତିଫ ଭିଟ୍ଟାଇ ପୁରସ୍କାର
* ସଚଲ ସାରମସ୍ତ ପୁରସ୍କାର

## ଆଧାର 
ଶ୍ରେଣୀ:୧୯୨୦ ଦଶକର ଜନ୍ମ
ଶ୍ରେଣୀ:୧୯୮୬ ମୃତ୍ୟୁ
ଶ୍ରେଣୀ:ପଞ୍ଜାବୀ ଗାୟକ-ଗାୟିକା
ଶ୍ରେଣୀ:ସିନ୍ଧୀ ସଙ୍ଗୀତ
ଶ୍ରେଣୀ:ଥାରପାର୍କର ଜିଲ୍ଲାର ଲୋକ
ଶ୍ରେଣୀ:ସୁଫି ସଙ୍ଗୀତ ପରିବେଷଣକାରୀ
ଶ୍ରେଣୀ:ପ୍ରାଇଡ଼ ଅଫ ପରଫର୍ମାନ୍ସ ପ୍ରାପକ
ଶ୍ରେଣୀ:ପାକିସ୍ତାନୀ ଲୋକଗାୟକ
ଶ୍ରେଣୀ:୨୦ଶ ଶତାବ୍ଦୀର ପାକିସ୍ତାନୀ ମହିଳା ଗାୟକ
ବୃହସ୍ପତି

**ବୃହସ୍ପତି** ହେଉଛି ସୂର୍ଯ୍ୟର ପଞ୍ଚମ ଗ୍ରହ ଏବଂ ସୌର ଜଗତର ସର୍ବବୃହତ । ଏହା ଏକ ଗ୍ୟାସ୍ ବିଶାଳ ଯାହାର ସୌର ଜଗତର ଅନ୍ୟ ସମସ୍ତ ଗ୍ରହମିଳିତ ଭାବରେ ଅଢ଼େଇ ଗୁଣରୁ ଅଧିକ ବସ୍ତୁତ୍ୱ ଅଛି, କିନ୍ତୁ ସୂର୍ଯ୍ୟର ବସ୍ତୁତ୍ୱର ଏକ ହଜାରତମରୁ ସାମାନ୍ୟ କମ୍ । ବୃହସ୍ପତି ହେଉଛି ଚନ୍ଦ୍ର ଏବଂ ଶୁକ୍ର ପରେ ପୃଥିବୀର ରାତି ଆକାଶରେ ତୃତୀୟ ଉଜ୍ଜ୍ୱଳ ପ୍ରାକୃତିକ ବସ୍ତୁ, ଏବଂ ଏହା ପ୍ରାଗୈତିହାସିକ ସମୟରୁ ପାଳନ କରାଯାଇଛି ।ଇଂରାଜୀରେ ଏହାର ନାମ ଜୁପିଟର (Jupiter) ଦେବତାମାନଙ୍କ ରାଜା ରୋମାନ ଦେବତା ଜୁପିଟରଙ୍କ ନାମରେ ରଖାଯାଇଥିଲା ।

ବୃହସ୍ପତି ମୁଖ୍ୟତଃ ଉଦଜାନରେ ଗଠିତ, କିନ୍ତୁ ହିଲିୟମ୍ ଏହାର ବସ୍ତୁତ୍ୱର ଏକ ଚତୁର୍ଥାଂଶ ଏବଂ ଏହାର ଆୟତନର ଏକ ଦଶମାଂଶ ଗଠନ କରେ । ଏହାର ବୋଧହୁଏ ଭାରୀ ଉପାଦାନଗୁଡ଼ିକର ଏକ ପଥର ମୂଳ ଅଛି, କିନ୍ତୁ ସୌର ଜଗତର ଅନ୍ୟ ବିଶାଳ ଗ୍ରହପରି, ଏଥିରେ ଏକ ଭଲ ଭାବରେ ପରିଭାଷିତ କଠିନ ପୃଷ୍ଠର ଅଭାବ ଅଛି । ବୃହସ୍ପତିର ଆଭ୍ୟନ୍ତରୀଣର ଚାଲୁଥିବା ସଂକୋଚନ ସୂର୍ଯ୍ୟଙ୍କଠାରୁ ଗ୍ରହଣ କରୁଥିବା ଅପେକ୍ଷା ଅଧିକ ଉତ୍ତାପ ସୃଷ୍ଟି କରେ । ଏହାର ଦ୍ରୁତ ଘୂର୍ଣ୍ଣନ ହେତୁ, ଗ୍ରହର ଆକୃତି ଏକ ଓବ୍ଲେଟ୍ ସ୍ଫେରୋଇଡ୍: ବିଷୁବରେଖା ଚାରିପାଖରେ ଏହାର ସାମାନ୍ୟ କିନ୍ତୁ ଲକ୍ଷ୍ୟଯୋଗ୍ୟ ଫୁଲା ଅଛି । ବାହ୍ୟ ବାୟୁମଣ୍ଡଳକୁ ସେମାନଙ୍କର ପାରସ୍ପରିକ ସୀମା ସହିତ ଅଶାନ୍ତି ଏବଂ ଝଡ଼ ସହିତ ଦ୍ରାଘିମା ବ୍ୟାଣ୍ଡର ଏକ କ୍ରମରେ ବିଭକ୍ତ କରାଯାଇଛି । ଏହାର ଏକ ପ୍ରମୁଖ ଫଳାଫଳ ହେଉଛି ଗ୍ରେଟ୍ ରେଡ୍ ସ୍ପଟ୍, ଏକ ବିଶାଳ ଝଡ଼ ଯାହା ଅତି କମରେ ୧୮୩୧ରୁ ଦେଖାଯାଉଛି ।

## ଆଧାର 
ଶ୍ରେଣୀ:ସୌରମଣ୍ଡଳର ଗ୍ରହ
ଲାଲ୍‌ପାନ ବିବିର ସ୍ମାର୍ଟ୍ ଫ୍ୟାମିଲି

**ଲାଲ୍‌ପାନ ବିବିର ସ୍ମାର୍ଟ୍ ଫ୍ୟାମିଲି**, ୨୦୧୯ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜାଗି ମଙ୍ଗତ ପଣ୍ଡା, ଯାହାକି ତରଙ୍ଗ ସିନେ ପ୍ରଡକ୍ସନ ବ୍ୟାନରରେ ନିର୍ମାଣ କରାଯାଇଥିଲା । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଅଶ୍ୱିନୀ ଗଡ଼ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଦେବୀକା ଅରୁନ୍ଧତୀ ସାମଲ, ଜ୍ୟୋତି, ବ୍ରଜ ସିଂହ, ପୃଥ୍ୱୀରାଜ ନାୟକ, ଲୀଳା ମିଶ୍ର, ଟିକି ରଥ, ସିଦ୍ଧାର୍ଥ, ରୂପଶ୍ରୀ, କ୍ରିଷ୍ଣା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ମହାଶ୍ୱେତା ରାୟ
* ମିହିର ଦାସ
* ଅଙ୍କିତ କୁମାର
* ଦେବୀକା ଅରୁନ୍ଧତୀ ସାମଲ
* ଜ୍ୟୋତିପ୍ରକାଶ ପଣ୍ଡା
* ବ୍ରଜ ସିଂହ
* ପୃଥ୍ୱୀରାଜ ନାୟକ
* ଲୀଳା ମିଶ୍ର
* ଟିକି ରଥ
* ସିଦ୍ଧାର୍ଥ
* ରୂପଶ୍ରୀ
* କ୍ରିଷ୍ଣା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ ଓ ସରୋଜ ସାମଲ । ଗୀତିକାର ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଜାଭାସ୍କ୍ରିପ୍ଟ

**ଜାଭାସ୍କ୍ରିପ୍ଟ** (ଇଂରାଜୀ: JavaScript, ସଂକ୍ଷେପରେ **JS** ବୋଲି ମଧ୍ୟ ଲେଖାଯାଏ) ଏକ ପ୍ରୋଗ୍ରାମିଂ ଭାଷା । ଏହା HTML, CSS ସମେତ ୱାର୍ଲ୍ଡ ୱାଇଡ଼ ୱେବର ଏକ ମୁଖ୍ୟ ଅଂଶ । ୯୭%ରୁ ଅଧିକ ୱେବସାଇଟ ୱେବପୃଷ୍ଠାର କାର୍ଯ୍ୟକଳାପ ପାଇଁ କ୍ଲାଏଣ୍ଟ ଭାଗରେ ଜାଭାସ୍କ୍ରିପ୍ଟ ବ୍ୟବହାର କରନ୍ତି  ଓ ସେସବୁ ପ୍ରାୟତଃ ତୃତୀୟ-ପକ୍ଷର ଲାଇବ୍ରେରୀ ଅନ୍ତର୍ଭୁକ୍ତ କରିଥାନ୍ତି । ସମସ୍ତ ପ୍ରମୁଖ ୱେବ ବ୍ରାଉଜର ବ୍ୟବହାରକାରୀଙ୍କ ଡିଭାଇସରେ କୋଡ୍ କାର୍ଯ୍ୟକାରୀ କରିବା ପାଇଁ ଏକ ଉତ୍ସର୍ଗୀକୃତ ଜାଭାସ୍କ୍ରିପ୍ଟ ଇଞ୍ଜିନ ରହିଛି ।

ଜାଭାସ୍କ୍ରିପ୍ଟ ECMAscript ମାନକକୁ ଅନୁକରଣ କରିଥାଏ । ଜାଭାସ୍କ୍ରିପ୍ଟରେ ସଫ୍ଟୱେର୍ ଇଞ୍ଜିନ୍ ଆଗୁଆ କେବଳ ୱେବ ପୃଷ୍ଠାରେ ବ୍ୟବହୃତ ହେଉଥିଲା, ଏବେ କିନ୍ତୁ ଏହା ସର୍ଭର ଓ ଆପ୍ଲିକେସନ୍ ପ୍ରୋଗ୍ରାମରେ ମଧ୍ୟ ବ୍ୟବହାର ହେଲାଣି । ଜାଭା (Java) ଓ ଜାଭାସ୍କ୍ରିପ୍ଟ (JavaScript) ଦୁଇଟି ଭିନ୍ନ ପ୍ରୋଗ୍ରାମିଂ ଭାଷା ଅଟନ୍ତି ।

### ଇତିହାସ 
#### ନେଟସ୍କେପ୍ କଂପାନୀରେ ଉତ୍ପତ୍ତି 
୧୯୯୩ ମସିହାରେ ପ୍ରଥମେ Mosaic ବ୍ରାଉଜର୍କୁ ତିଆରି କରାଯାଇଥିଲ। ଯେଉଁଥିରେ GUI ( graphical user interface ) ରହିଥିଲା । ଏହା ସାଧାରଣ ଲୋକଙ୍କଦ୍ୱାରା ବ୍ୟବହାର ପାଇଁ ସହଜ ହୋଇଥିବାରୁ ୱେବ ଆହୁରି ଆଦୃତ ହେଲା । Mosaic ବ୍ରାଉଜର୍ ମୁୁଖ୍ୟ ଇଞ୍ଜିନିୟର‌ମାନେ ମଶି Netscape Corporation ତିଆରି କରିଥିଲେ ଏବଂ ଏହି କଂପାନୀ  Netscape navigator ନାମକ ଆଉ ଏକ ବ୍ରାଉଜର୍ ତିଆରି କରିଥିଲେ ।    

#### ମାଇକ୍ରୋସଫ୍ଟର ବ୍ରାଉଜରରେ ବ୍ୟବହାର 
୧୯୯୫ ମସିହାରେ ମାଇକ୍ରୋସଫ୍ଟ ଇନ୍ଟରନେଟ୍ ଏକ୍ସପ୍ଲୋରର୍ ( Internet Explorer ) ବ୍ରାଉଜର୍ ଯେତେବେଳେ ବଜାରକୁ ଛାଡିଲା ତାହା ସିଧାସଳଖ Netscape navigator ସହ ପ୍ରତିଯୋଗିତା କଲା | Netscape navigatorରେ ଥିବା ଜାଭାସ୍କ୍ରିପ୍ଟ 

ଇଞ୍ଜିନ୍କୁ ବିଶ୍ଳେଷଣ କରି ନିଜର ଏକ ନୂଆ ଜେସ୍କ୍ରିପ୍ଟ (Jscript) ବାହାର କରିଥିଲା | ଜେସ୍କ୍ରିପ୍ଟ ୧୯୯୬ ମସିହାରେ ଆସିଲା, ଏବଂ CSS ଓ HTMLକୁ ଏହା ଚଲେଇବା ପାଇଁ ଏଥିରେ ବିଶେଷ ସୁବିଧା ଦିଆଯାଇଥିଲା | ଯେହେତୁ Netscape navigatorରେ ଥିବା ଜାଭାସ୍କ୍ରିପ୍ଟ ଏହା ଅଲଗା ଥିଲା ତେଣୁ ୱେବସାଇଟ ତିଆରି କଲାବେଳେ ବହୁତ ଅସୁବିଧା ହେଉଥିଲା| ତେଣୁ ୱେବସାଇଟଗୁଡ଼ିକ ଏହିପରି "best viewed in Netscape" and "best viewed in Internet Explorer" ଲୋଗୋ ବ୍ୟବହାର କରୁଥିଲେ |

#### ଜେସ୍କ୍ରିପ୍ଟର ପ୍ରାଧାନ୍ୟ 
ନେଟସ୍କେପ୍ ୧୯୯୬ ମସିହାରେ ଜାଭାସ୍କ୍ରିପ୍ଟକୁ ECMA International ପ୍ରଦାନ କରିଥିଲା , ଯାହାଦ୍ୱାରା ଏକ ମାନକ ପ୍ରସ୍ତୁତ କରାଯାଇପାରିବ ଏବଂ ଏହାକୁ ସବୁ ବ୍ରାଉଜର୍ ତିଆରି କରୁଥିବା କଂପାନୀମାନେ ଅନୁସରଣ କରିପାରିବେ | ଏହା ପରେ ୧୯୯୭ ମସିହାରେ ECMA ସ୍କ୍ରିପ୍ଟ ଭାଷାର ନିର୍ଦ୍ଦିଷ୍ଟକରଣ ପ୍ରକ୍ରିୟା ଆରମ୍ଭ ହୋଇଥିଲା | ଏହି କାମ କିଛି ବର୍ଷ ଚାଲିଲା ପରେ ୧୯୯୮ରେ ECMAScript2 ଓ ୧୯୯୯ରେ ECMAScript3 ମାନକ ପ୍ରସ୍ତୁତ କରାଯାଇଥିଲା | ୨୦୦୦ ମସିହାରେ ECMAScript4ର କାମ ମଧ୍ୟ ଚାଲିଥିଲା |

୨୦୦୦ ମସିହା ବେଳକୁ ମାଇକ୍ରୋସଫ୍ଟ ବ୍ରାଉଜର୍ ବଜାରରେ ୯୫% ଭାଗ କବ୍ଜା କରିଥିଲା | ଏହାର ଅର୍ଥ ଏଥିରେ ବ୍ୟବହୃତ ଜେସ୍କ୍ରିପ୍ଟ କ୍ଲାଏଣ୍ଟ ଭାଗରେ ବ୍ୟବହାର ହେବା ପାଇଁ ଏକ ପ୍ରକାର ମାନକ ହୋଇସାରିଥିଲା| ପ୍ରାରମ୍ଭରୁ ମାଇକ୍ରୋସଫ୍ଟ ECMA ମାନକ ପ୍ରକ୍ରିୟାରେ ଅଂଶ ଗ୍ରହଣ କରି କିଛିଟା ପ୍ରସ୍ତାବକୁ ନିଜ ବ୍ରାଉଜର୍ରେ କାର୍ଯ୍ୟକାରୀ କରିଥିଲା କିନ୍ତୁ ପରେ ସେ ଏଥିରୁ ଓହରିଯାଇଥିଲା ଯାହାଫଳରେ ECMAScript4ର ଏହା ଅଟକିଯାଇଥିଲା |    

### ଆଧାର
ଚନ୍ଦନ ରାୟ

**ଚନ୍ଦନ ରାୟ** (ଜନ୍ମ : ଅଗଷ୍ଟ ୨୯, ୧୯୯୮) ଜଣେ ଭାରତୀୟ ଲେଗ କ୍ରିକେଟ ଖେଳାଳୀ ।  ସେ ବର୍ତ୍ତମାନ ଭାରତୀୟ ଲେଗ କ୍ରିକେଟ ଦଳର ଅଧିନାୟକ ଅଛନ୍ତି ସେ ୨୦୧୩ ମସିହା ଜୁଲାଇ ମାସରେ ନେପାଳ ବିରୁଦ୍ଧରେ ନିଜର ପ୍ରଥମ ଆନ୍ତର୍ଜାତୀୟ କ୍ରିକେଟ ମ୍ୟାଚ ଖେଳିଥିଲେ । ଏହା ପ୍ରଥମ ଭାରତ-ନେପାଳ ଟି-୧୦ ଲେଗ କ୍ରିକେଟ ଶୃଙ୍ଖଳା ଥିଲା ଓ ଚନ୍ଦନଙ୍କ ଅଧିନାୟକତ୍ୱରେ ଭାରତ ଏହି ଶୃଙ୍ଖଳା ଜିତିଥିଲା । ୨୦୧୬ ମସିହାରେ ତାଙ୍କ ଅଧିନାୟକତ୍ୱରେ ଭାରତ ନେପାଳରେ ଅନୁଷ୍ଠିତ ଦକ୍ଷିଣ ଏସୀୟ ଲେଗ କ୍ରିକେଟ ଚମ୍ପିୟନସିପ ଜିତିଥିଲା । 
୨୦୧୬ ମସିହାରେ ତାଙ୍କୁ *ଖେଳ ଗୌରବ ସମ୍ମାନ*ରେ ସମ୍ମାନିତ କରାଯାଇଥିଲା । ଏହି ସମ୍ମାନ ତାଙ୍କୁ ଲେଗ କ୍ରିକେଟ ଫେଡେରେସନ ଅଫ ଇଣ୍ଡିଆ ତରଫରୁ ପ୍ରଦାନ କରାଯାଇଥିଲା ।

## ବ୍ୟକ୍ତିଗତ ଜୀବନ 
ଚନ୍ଦନ, ଓଡ଼ିଶାର ବରଗଡ଼ ଜିଲ୍ଲାର ବାସିନ୍ଦା ।
୨୦୧୩ରେ ନେପାଳ ବିରୁଦ୍ଧରେ ଅନୁଷ୍ଠିତ ହୋଇଥିବା ଭାରତ-ନେପାଳ ଟି-୧୦ ଶୃଙ୍ଖଳାରେ ତାଙ୍କୁ ଭାରତର ଅଧିନାୟକ ଭାବରେ ବଛା ଯାଇଥିଲା । ୨୦୧୮ରେ ତାଙ୍କ ଅଧିନାୟକତ୍ୱରେ ଓଡ଼ିଶା, ତେଲେଙ୍ଗାନାକୁ ୧୪୦ରନରେ ହରାଇ ୮ମ ଜାତୀୟ ଲେଗ କ୍ରିକେଟ ଶୃଙ୍ଖଳା ଜିତିଥିଲା ।

## ଆଧାର 
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧୯୯୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଅକାଳ ନିଳୟ ସଂକୋଚନ

**ଅକାଳ ନିଳୟ ସଂକୋଚନ** (ଇଂରାଜୀ ଭଷାରେ **premature ventricular contraction** **PVC** ) ହେଉଛି ଏକ ଅତିରିକ୍ତ ସ୍ପନ୍ଦନ ଯାହା ହୃତ୍‌ପିଣ୍ଡର ନିଳୟରୁ ଉତ୍ପନ୍ନ ହୁଏ  |  ଏହି ରୋଗରେ ପ୍ରାୟ କୌଣସି ଲକ୍ଷଣ ଦେଖାଯାଏ ନାହିଁ କିନ୍ତୁ ଛାତିରେ ଏକ “ସ୍ପନ୍ଦନ ଖସିଗଲା” ଭଳି ଅନୁଭବ କରାଯାଇପାରେ |  ଅନ୍ୟାନ୍ୟ ରିପୋର୍ଟ ହୋଇଥିବା ଲକ୍ଷଣଗୁଡ଼ିକରେ ଥକ୍କାପଣ ଏବଂ ମୁଣ୍ଡ ହାଲୁକା ଲାଗିପାରେ | 

ପ୍ରାୟତଃ କୌଣସି ଚିକିତ୍ସା ଏହି ରୋଗରେ ଆବଶ୍ୟକ ହୁଏ ନାହିଁ |    ଆଶଙ୍କାଗ୍ରସ୍ତ ରୋଗୀଙ୍କୁ ବିଟା ବ୍ଲକର ବା କିଛି କ୍ୟାଲସିଅମ ଚ୍ୟାନେଲ ବ୍ଲକର ଦିଆଯାଏ । ଏହା ପ୍ରଭାବଶାଳୀ ନହେଲେ ଏକ ଆଣ୍ଟିଆରିଦମିକ ଔଷଧ କିମ୍ବା ରେଡିଓଫ୍ରିକ୍ୱେନ୍ସି ଅବ୍ଲାସନ କରିବାକୁ ବିବେଚନା କରାଯାଇପାରେ |  ସେଗୁଡ଼ିକ ସାଧାରଣ ଅଟେ |  ୨୦ ବର୍ଷରୁ କମ୍ ବୟସର ପ୍ରାୟ ୦.୫% ଏବଂ ୫୦ ବର୍ଷରୁ ଅଧିକ ବୟସ୍କ ୨.୨% ଲୋକଙ୍କର  ଇସିଜିରେ ଏହି ସମସ୍ୟା ଦେଖିବାକୁ ମିଳେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଭର୍ଟେବ୍ରାଲ ଧମନୀ ବିଚ୍ଛେଦନ

**ଭର୍ଟେବ୍ରାଲ ଧମନୀ ବିଚ୍ଛେଦନ (ଇଂରାଜୀ ଭାଷାରେ Vertebral artery dissection** **(VAD)** ରୋଗରେ ମସ୍ତିଷ୍କ‌କୁ ରକ୍ତ ସରବରାହ କରୁଥିବା ଧମନୀର ଭିତର ସ୍ତର ଛିଣ୍ଡି ଯାଏ ଯାହା ବେକରେ ଥାଏ  ।  ପ୍ରାରମ୍ଭିକ ଲକ୍ଷଣଗୁଡ଼ିକ ମଧ୍ୟରେ ହଠାତ୍ ମୁଣ୍ଡ ବିନ୍ଧା ଆରମ୍ଭ ଏବଂ ବେକର ଗୋଟିଏ ପାର୍ଶ୍ୱରେ ଯନ୍ତ୍ରଣା ହୁଏ |  ଏହଲର୍ସ-ଡାନଲୋସ୍ ସିଣ୍ଡ୍ରୋମ ଭଳି କନେକ୍ଟିଭ ତନ୍ତୁ ରୋଗ ଥିବା ଲୋକ ଅଧିକ ବିପଦରେ ଥାଆନ୍ତି। 

ଚିକିତ୍ସାରେ ସାଧାରଣତଃ ଆସ୍ପିରିନ୍ ଭଳି ଆଣ୍ଟିପ୍ଲାଟେଲେଟ ଅଥବାହେପାରିନ୍ ବା ୱାର୍ଫାରିନ୍ ଭଳି ଆଣ୍ଟିକୋଆଗୁଲାଣ୍ଟ ଔଷଧ ଦିଆଯାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବୁଟାଲବିଟାଲ/ଆସେଟାମିନୋଫେନ

**ବୁଟାଲବିଟାଲ/ଆସେଟାମିନୋଫେନ** ଏକ ଔଷଧ ମିଶ୍ରଣ (ବ୍ୟବସାୟୀକ ନାମ ବୁଟାପାପ୍) ଯାହା ଚାପଗ୍ରସ୍ତ ମୁଣ୍ଡବିନ୍ଧା ଏବଂ ଅଧକପାଳି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ |    ଏଥିରେ ବୁଟାଲବିଟାଲ ନାମକ ଏହ ବାର୍ବିଚୁରେଟ ଏବଂ ପାରାସେଟାମୋଲ (ଆସେଟାମିନୋଫେନ୍) ଭଳି ଯନ୍ତ୍ରଣା ନିବାରକ ଔଷଧ ଥାଏ । ଏହା ସ‌ହିତ କଫିନ ମିଶ୍ରଣ ଥିବା ଔଷଧ ମଧ୍ୟ ମିଳେ ଯାହାର ନାମ ଫାୟରିସେଟ |  ଏହା ପାଟିରେ ଦିଆଯାଏ |   କୋଡ଼ିନ ସହିତ ଏକ ମିଶ୍ରଣ ମଧ୍ୟ ବିକ୍ରି ହୁଏ | 

ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ଶ୍ୱାସକ୍ରିୟାରେ ଅସୁବିଧା ଏବଂ ପେଟ ଯନ୍ତ୍ରଣା ହୋଇପାରେ |  ଦୀର୍ଘକାଳୀନ ବ୍ୟବହାର ପରେ ହଟାତ୍ ବନ୍ଦ ବନ୍ଦ କରିଦେଲେ ବାର୍ବିଚୁରେଟ ପ୍ରତ୍ୟାହାର ହୋଇପାରେ ।  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର ସାଧାରଣତଃ ସୁପାରିଶ କରାଯାଏ ନାହିଁ | 

୧୯୮୪ ମସିହାର ଯୁକ୍ତରାଷ୍ଟ୍ରରେ ଏହି ମିଶ୍ରଣକୁ ଚିକିତ୍ସାରେ ବ୍ୟବହାର କରିବା ପାଇଁ ଅନୁମୋଦନ କରାଯାଇଥିଲା |  ୨୦୧୭  ମସିହାରେ ଏହା ଯୁକ୍ତରାଷ୍ଟ୍ରରେ ୧୮୭ତମ ସାଧାରଣ ପ୍ରସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା |   ଯୁକ୍ତରାଷ୍ଟ୍ରର କେତେକ ରାଜ୍ୟରେ ଏହା ଏକ ନିୟନ୍ତ୍ରିତ ଔଷଧ,  କିନ୍ତୁ ଫେଡେରାଲରେ ନୁହେଁ |   ଅନେକ ୟୁରୋପୀୟ ଦେଶରେ ଏହା ନିଷେଧାତ୍ମକ ଔଷଧ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅକିତା କାନ୍ତୋ

**ଅକିତା କାନ୍ତୋ** ଏକ ଜାପାନୀ ପର୍ବ ଭଲ ଫସଲ ପାଇବା ନିମନ୍ତେ ଯାହା ଅଗଷ୍ଟ ୩-୭ ପର୍ଯ୍ୟନ୍ତ ଅକିତା ସ‌ହରରେ (Akita City) ପାଳନ କରାଯାଏ । ଏହି ପର୍ବ ପାଳନ‌କାରୀମାନେ ୫ରୁ ୧୨ ମିଟର ଲମ୍ବର ପ୍ରାୟ ୨୦୦ ବାଉଁସ ଖୁଣ୍ଟିରେ ୨୪ରୁ ୪୨ଟି ଗୋହେଇ (*gohei*) ଥିବା ଲଣ୍ଠନ ଝୁଲେଇ ହାତରେ, କାନ୍ଧରେ, ଅଣ୍ଟାରେ ବା କପାଳରେ ବୋହିନିଅନ୍ତି । ଏହି ପର୍ବ ସେଣ୍ଡାଇର ତନାବତ ପର୍ବ, ଆମୋରି ନେବୁତା ମାତସୁରି ପର୍ବ ଓ ୟମଗତର ୟମଗତ ହନ‌ଗସ ପର୍ବ ସ‌ହିତ ଟୋହୋକୁର ଏକ ମୂଖ୍ୟ ପର୍ବ ଭାବରେ ପାଳନ କରାଯାଏ । ଏହି ପର୍ବକୁ ଇମ୍ପୋର୍ଟାଣ୍ଟ ଟାଞ୍ଜିବ୍ଲ କଲଚରାଲ ପ୍ରପର୍ଟି ଅଫ ଜାପାନ (Important Intangible Folk Cultural Property) ଭାବରେ ୧୯୮୦ ମସିହାରେ ନାମକରଣ କରାଯାଇଥିଲେ ।

## ଇତିହାସ 
ଗ୍ରୀଷ୍ମ କାଳରେ ରୋଗ ଓ ବୈରଭାବ ଦୂର କରିବା ପାଇଁ ନେବୁରି ନ‌ଗାସି ପର୍ବରୁ ଏହି ଅକିତା କାନ୍ତୋ ପର୍ବ ଆରମ୍ଭ ହୋଇଛି । ଏଡୋ ଯୁଗର ମଧ୍ୟ ଭାଗରରେ ଥିବା ହୋରେକି କାଳରୁ (୧୭୫୧ -୧୭୬୪) ଏହି ପର୍ବ ପ୍ରତିଷ୍ଠିତ ହୋଇ ରହିଛି ।  ୧୭୮୯ ମସିହାରେ ସୋଅନ ସୁମୁରା (Soan Tsumura) ଲିଖିତ ସର୍ବ ପୁରାତନ ୟୁକି ନୋ ହୁରୁ ମିସି (ରାସ୍ତା ଯେଉଁଠାରେ ବରଫପାତ ହୁଏ) ପୁସ୍ତକରେ ନେବୁରି ନ‌ଗାସି ବିଷୟ ଉଲ୍ଲେଖ ଅଛି । ଏହି ପୁସ୍ତକରେ ନେବୁରି ନ‌ଗାସି ଚାନ୍ଦର ମାସ ୬ ଜୁଲାଇରେ ପାଳନ ହେଉଥିଲା ଓ ପାରମ୍ପରିକ ଅକିତା ଏହିଠାରୁ ଆରମ୍ଭ ହୋଇଥିଲା ।  
ନେବୁରି ନ‌ଗାସି ପାଳନ କରାଯାଉଥିଲା ଏକ ବାର୍ଷିକ ଉତ୍ସବ ଭାବରେ ଭଳ ଫସଲ ପାଇବା ପାଇଁ ଓ କଳାତ୍ମକ ଅଭିବୃଦ୍ଧି ପାଇଁ ।  

ଅକିତା ସ‌ହରରେ ଲୋକମାନେ ନେବୁରି ନ‌ଗାସି ସମୟରେ ଗଛ ଓ ବାଉଁଶ ଘାସ ସାହାଯ୍ୟରେ କାଗଜ ଉପରେ ସେମାନଙ୍କର ଇଚ୍ଛା ପ୍ରକାଶ କରୁଥିଲେ । ତାହାକୁ ଧରି ସେମାନେ ସ‌ହର ସାରା ବୁଲି ବୁଲି ଅବଶେଷରେ ପାଣିରେ ଭସେଇଦେଉଥିଲେ । ନେବୁରି ନ‌ଗାସିରେ ଲୋକମାନେ ମହମ ବତୀ ଓ ଲଣ୍ଠନ ବ୍ୟବ‌ହାର କଲେ । ଏହି ନେବୁରି ନ‌ଗାସିକୁ କାନ୍ତୋ କୁହାଗଲା । 

୧୮୮୧ ମସିହାର ପ୍ରଥମେ ସରକାରୀ ସ୍ତରରେ ଏହି ପର୍ବକୁ ଟେଟସୁସାକୁ ଓକୁବୋ (Tetsusaku Okubo) ପାଳନ କରିଥିଲେ ଯେତେବେଳେ ଅକିତାକୁ ଆସୁଥିବା ସେ ସମ୍ରାଟ ମେଇଜିଙ୍କୁ କାନ୍ତୋଙ୍କ ମନୋରଞ୍ଜନ ନିମନ୍ତେ କାନ୍ତୋ ପ୍ରଦର୍ଶନ କରିବାକୁ ପରାମର୍ଶ ଦେଇଥିଲେ ।

## ଉଲ୍ଲେଖନୀୟତା 
କାନ୍ତୋର ଆକ୍ଷରିକ ଅର୍ଥ ହେଉଛି 'ଗୋଟିଏ ବାଡ଼ିରେ ବନ୍ଧା ହୋଇଥିବା ଲଣ୍ଠନ' ଯାହା ବାଉଁଶରୁ ତିଆରି ହୋଇଥାଏ ଓ କାଗଜ ତିଆରି ଲଣ୍ଠନ ଭୂସମାନ୍ତରାଳ ବାଡ଼ିରୁ ଝୁଲୁଥାଏ । କାନ୍ତୋ ଆବିଷ୍କାର ସମୟରେ ବଗିଚାରେ ଝୁଲଉଥିଲେ । ପରେ ଛୋଟ ବାଉଁସ ବାଡ଼ି ପରିବର୍ତ୍ତେ ଲମ୍ବା ବାଉଁସ ନିଆଗଲା ଓ ନିଆଅଣାକାରୀ ଲଣ୍ଠନ ତିଆରି କରି ନିଆଗଲା ।  
କାନ୍ତୋର ଲମ୍ବା ବାଉଁସ ବାଡ଼ିକୁ 'ଓୟାତକେ' କୁହାଯାଏ । କାନ୍ତୋ ପାଇଁ ବ୍ୟବ‌ହାର କରାଯାଉଥିବା ସମସ୍ତ ବାଉଁସ ଜାପାନରେ ପ୍ରସ୍ତୁତ କରାଯାଏ ଓ ତାହା ବେଶ ମୋଟା ଥାଏ । ଏହାର ମୋଟେଇ ଓ ଗଣ୍ଠିରୁ ଗଣ୍ଠି ପର୍ଯ୍ୟନ୍ତ ଲମ୍ବାର ମାପ ନିୟମ ଅନୁସାରେ ସଠିକ ଭାବରେ କରାଯାଏ । କାନ୍ତୋବା‌ହକମାନେ ଉପ‌ଯୁକ୍ତ ବାଉଁଶ ବାଛିବା ଦାୟିତ୍ୱରେ ଥାଆନ୍ତି  । ଏକତ୍ରିତ ବାଉଁସକୁ ୟୋକିତାକେ କୁହାଯାଏ । ଏହି ୟୋକିତାକେରୁ ଲଣ୍ଠନ ଝୁଲାଯାଏ । ପ୍ରଦର୍ଶନ ସମୟରେ କାନ୍ତୋର ଉଚ୍ଚତା ବୃଦ୍ଧି ନିମନ୍ତେ ଅଧିକ ବାଉଁସ ଯୋଗ କରାଯାଏ ଓ ତାହାକୁ ସୁଗିତାକେ କୁହାଯାଏ । 

## ଆଧାର
ଅକ୍ଷୟ କୁମାର ଗମାଙ୍ଗ

**ଅକ୍ଷୟ କୁମାର ଗମାଙ୍ଗ** (୧୨ ଡିସେମ୍ବର ୧୯୬୬ - ୨୧ ଅପ୍ରେଲ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅକ୍ଷୟ କୁମାର ଗମାଙ୍ଗ ୧୯୬୬ ମସିହାର ଡିସେମ୍ବର ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୁଞ୍ଜୁରୀ ବିଶି ମାଝୀ ପିଦିକା ଓ ପତ୍ନୀଙ୍କ ନାମ ଅମି ପିଦିକା ।

## ରାଜନୈତିକ ଜୀବନ 
ଅକ୍ଷୟ କୁମାର ଗମାଙ୍ଗ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଅକ୍ଷୟ କୁମାର ଗମାଙ୍ଗ ୧୯୯୬ ମସିହାର ମାର୍ଚ୍ଚ ୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୨୮ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:୧୯୯୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୧ଶ  ଓଡ଼ିଶା ବିଧାନ ସଭାର ସଭ୍ୟ
ସାହିତ୍ୟ ଏକାଡେମୀ

**ସାହିତ୍ୟ ଏକାଡେମୀ** ଭାରତର ରାଷ୍ଟ୍ରୀୟ ସାହିତ୍ୟ ସଂସ୍ଥା । ଭାରତର ବିଭିନ୍ନ ପ୍ରାନ୍ତର ବିବିଧ ଭାଷା ସାହିତ୍ୟର ବିକାଶ ପାଇଁ ଏହା ହେଉଛି ସର୍ବୋଚ୍ଚ ସଂସ୍ଥା । ଏହା ୧୯୫୪ ମସିହା ମାର୍ଚ୍ଚ ୧୩ ତାରିଖରେ ସ୍ଥାପିତ ହୋଇଥିଲା । ଏହାର ମୁଖ୍ୟ କାର୍ଯ୍ୟାଳୟ ନୂଆଦିଲ୍ଲୀର ରବୀନ୍ଦ୍ର ଭବନରେ ଅବସ୍ଥିତ । ଯଦ୍ଦ୍ୟପି ସାହିତ୍ୟ ଏକାଡେମୀ ଭାରତ ସରକାରଙ୍କଠାରୁ ଅନୁଦାନ ପାଇଥାଏ, ଏହା ସରକାରଙ୍କ ନିୟନ୍ତ୍ରଣରୁ ମୁକ୍ତ ।

## ଆଧାର 
## ବାହାର ଆଧାର 
* ସାହିତ୍ୟ ଏକାଡେମୀ ୱେବ୍‌ସାଇଟ୍
ଅନିମା ଚୌଧୁରୀ

**ଅନିମା ଚୌଧୁରୀ** (ଜନ୍ମ ୨୮ ଫେବ୍ରୁଆରୀ ୧୯୫୩) ଭାରତର ଉତ୍ତର ପୂର୍ବ ଜିଲ୍ଲା ଆସାମର ଜଣେ ଗାୟିକା । ତାଙ୍କର ସଙ୍ଗୀତ ଜୀବନ ଚାରି ଦଶକ ଧରି ରହିଥିଲା ଯାହା ଲୋକ କଳା ଓ ଆଧୁନିକ ଆସାମୀ ସଂଗୀତ ଉପରେ ପର୍ଯ୍ୟବସିତ ଥିଲା । ତାଙ୍କୁ  ସ୍ଥାନୀୟ ଓ ରାଜ୍ୟ ତରଫରୁ ସଙ୍ଗୀତ ଓ ସାଂସ୍କୃତିକ ମାନ୍ୟତା ମିଳିଛି ଓ "ଲୁଇତ କୁୱାରୀ" ତ‌ଥା "ଜନ ଦିମାଲି" ଉପାଧି ମିଳିଛି । 'ଦିଖୌ ନଏର ପରୋରେ', 'ଲୋଗ ଦିୟାର କୋଥା' ଓ 'ଏ ପ୍ରାନ ଗୋପାଲ' ଗୀତମାନ ଗାଇ ସେ ଅତି ଜନପ୍ରିୟ ହୋଇଥିଲେ । 

ସଙ୍ଗୀତ ଜୀବନ ସ‌ହିତ ସମାନ୍ତରାଳ ଭାବରେ ବିଦ୍ୟାଲାଭ ଜୀବନ ବ୍ୟାପିଥିଲେ ଓ ସେ ଗୌହାଟି ବିଶ୍ୱବିଦ୍ୟାଳୟରୁ (Gauhati University) ଇତିହାସରେ ଡକ୍ଟରେଟ ଲାଭ କରିଥିଲେ ।

## ପ୍ରାକ୍ ଜୀବନ 
ନଳବେରୀ, ଆସାମର ଗୋଟିଏ ଛୋଟ ଗ୍ରାମ 'ନିଜ ପକୋୱା'ରେ ଦଣ୍ଡିରାମ ଚୌଧୁରୀ ଓ ହେମଲତା ଚୌଧୁରୀଙ୍କ ଔରସରୁ ୧୯୫୩ ମସିହା ଫେବ୍ରୁଆରୀ ୨୮ ତାରିଖ ଦିନ ଅନିମା ଜନ୍ମଗ୍ରହଣ କରିଥିଲେ । ତାଙ୍କ ପିତାମାତାଙ୍କର ୭ଟି ସନ୍ତାନଙ୍କ ମଧ୍ୟରୁ ସେ ପଞ୍ଚମ ସନ୍ତାନ ଥିଲେ ଓ ତାଙ୍କ ପିତା ଜଣେ ସରକାରୀ ଅଫିସର ଥିଲେ । 'ନ‌ଗାଓଁ'ଠାରେ ତାଙ୍କର ପ୍ରାଥମିକ ଶିକ୍ଷା ଓ ସଙ୍ଗୀତ ଶିକ୍ଷା ଆରମ୍ଭ ହୋଇଥିଲା । ତାଙ୍କର ପରିବାର ଉପରେ ସଙ୍ଗୀତ ପରିବେଶ ଓ ପ୍ରଭାବ ଥିଲା ଓ ତାଙ୍କର ମାତା ତାଙ୍କୁ ପାରମ୍ପରିକ ଆସାମୀ ସଙ୍ଗୀତ ଶିକ୍ଷା ବିଷୟରେ ଅବଗତ କରେଇଥିଲେ । ତାଙ୍କର ପିତା ଭାରତୀୟ କ୍ଲାସିକାଲ ସଙ୍ଗୀତର ଜଣେ ଭକ୍ତ ଥିଲେ ଓ ତାଙ୍କୁ  ହିନ୍ଦୁସ୍ଥାନୀ କ୍ଲାସିକାଲ ସଙ୍ଗୀତ ଶିକ୍ଷା ନିମନ୍ତେ ପ୍ରରୋଚିତ କରିଥିଲେ ।

ସୁଶୀଲ ବାନର୍ଜୀଙ୍କର ସଙ୍ଗୀତ ବିଦ୍ୟାଳୟରୁ ସେ ସଙ୍ଗୀତର ପ୍ରାଥମିକ ଶିକ୍ଷା ଲାଭ କରିଥିଲେ । ୧୯୬୩ ମସିହାର ପିତାଙ୍କର ବଦଳି ହେଲା ଗୌହାଟୀକୁ ଯେଉଁଠାରେ ସେ ହିରେନ ଶର୍ମାଙ୍କଠାରୁ କ୍ଲାସିକାଲ ସଙ୍ଗୀତ ଶିକ୍ଷା କରିଥିଲେ । ଅବଶେଷରେ ସେ କ୍ଲସିକାଲ ସଙ୍ଗୀତରେ ବିଶାରଦ ଭାବରେ ଉତ୍ତୀର୍ଣ୍ଣ ହୋଇଥିଲେ । ଶର୍ମାଙ୍କର ମୃତ୍ୟୁ ପରେ ଦାମୋଦର ବୋରାଙ୍କଠାରୁ ପ୍ରଶିକ୍ଷଣ ନେଲେ । ନ୍ରିପେନ ଗାଙ୍ଗୁଲି ନାମକ ଅଲ ଇଣ୍ଡିଆ ରେଡିଓର କ୍ଲାସିକାଲ ଗାୟକଙ୍କଠାରୁ ସେ ଠୁମରୀ ଓ ଭଜନ ଶିକ୍ଷା କଲେ ଓ ନିରଦ ରାୟଙ୍କଠାରୁ କ୍ଲାସିକାଲ ସଙ୍ଗୀତ ପ୍ରଶିକ୍ଷଣ ନେଇଥିଲେ । 

## ଶିକ୍ଷା ଜୀବନ 
ଗୌହାଟିର ୧୯୭୨ ମସିହାର କଟନ କଲେଜରୁ ଅନିମା ଇତିହାସରେ ଅନର୍ସ ସ‌ହିତ ଗ୍ରାଜୁଏଟ ହେଲା ପରେ ୧୯୭୪ ମସିହାର ଗୌହାଟି ବିଶ୍ୱବିଦ୍ୟାଳୟରୁ ମାଷ୍ଟର ଡିଗ୍ରୀ କଲେ ଓ ସେହି ବିଶ୍ୱବିଦ୍ୟାଳୟରୁ ପିଏଚଡି କରିଥିଲେ । ଆସାମର କାମରୁପ ଜିଲ୍ଲାର ଛୟାଗାଁ କଲେଜରେ ଆସୋସିଏଟ ପ୍ରଫେସର ପଦବୀରେ ୨୦୧୩ରେ ଅବସର ନେବା ପର୍ଯ୍ୟନ୍ତ କାମ କରିଥିଲେ । 

ରାଜ୍ୟ, ଜାତୀୟ ତ‌ଥା ଆନ୍ତର୍ଜାତୀୟ ସ୍ତରର ସେମିନାରମାନଙ୍କରେ ସଂସ୍କୃତି ଓ ସଙ୍ଗୀତ ଉପରେ ବକ୍ତୃତା ଦେବା ପାଇଁ ଅନେକ ଥର ନିମନ୍ତ୍ରିତ ହୋଇଥିଲେ । 

## ପୁରସ୍କାର ଓ ସମ୍ମାନ 
* କାମରୁପ, ଆସାମର ଜାନ ପବ୍ଲିକେସନ ତାଙ୍କ ନାମରେ "ଜାନ ଦିମାଲି ବୋଟା" ପ୍ରସ୍ତୁତ କରିଥିଲେ । ଏହାର ଏକ ଅଂଶ ସ୍ୱରୁପ ତାଙ୍କୁ "ଲୁଇଟ କୁୱାରି" ସମ୍ମାନରେ ସମ୍ମାନିତ କରାଯାଇଥିଲା ।
* ୨୦୧୬  ମସିହାର ଡେରଗାଓଁ କେନ୍ଦ୍ରୀୟ ରଙ୍ଗଲି ବିହୁ ଉତ୍ସବରେ "ଡକ୍ଟର ଉପେନ କାକୋଟି ସୋୱାରାନି ବୋଟା" ସମ୍ମାନ ଦିଆଯାଇଥିଲେ । 
* ଗୌହାଟିର ଜାଙ୍ଗଖାଦ୍ୱାନି ସାମାଜିକ ସଂସ୍କରିତିକ ମଞ୍ଚ କ‌ହିଲିପଡ଼ା ସଂସ୍ଥା ତାଙ୍କୁ ୨୦୧୬ ମସିହାରେ ଜାଙ୍ଗଖାଦ୍ୱାନି ସମ୍ମାନ ଦେଇଥିଲେ ।

ଆମେରିକାର ଭାରତୀୟ ଓ ଆସାମୀ ଅନୁଷ୍ଠାନ ତରଫରୁ ସେ ଅନେକ ଥର 'ଆସାମି ସଙ୍ଗୀତ ହେରିଟଜ'ର ରାଷ୍ଟ୍ରଦୂତ ଭାବରେ ନିମନ୍ତ୍ରିତ ହୋଇ ପ୍ରଦର୍ଶନ କରିଥିଲେ ।   She has been invited many by   Indian/Assamese organizations in the United States to perform as an ambassador of the Assamese musical heritage.

## ଆଧାର
ସୂଚନା ଅଧିକାର

‘’’ସୂଚନା ଅଧିକାର’’’ ଭାରତବର୍ଷର “ସୂଚନା ଅଧିକାର ଅଧିନିୟମ ୨୦୦୫” Right to Information Act 2005 ଅନ୍ତର୍ଗତ ଭାରତୀୟ ନାଗରିକ ମାନଂକୁ ଦିଆଯାଇଥିବା ଏକ ଅଧିକାର। ଏହି ଅଧିକାର ବଳରେ ଭାରତର ଯେକୌଣସି ନାଗରିକ ଯେକୌଣସି ସରକାରୀ ସଂସ୍ଥା ବା ସାର୍ବଜନିକ ସ୍ତରରେ କାର୍ଯ୍ୟ କରୁଥିବା ଯେକୌଣସି ବିଷୟରେ ସୂଚନା ମାଗିପାରିବ। ସଂପୃକ୍ତ ସଂସ୍ଥା ଉକ୍ତ ସୂଚନା ଏକ ନିର୍ଦ୍ଦିଷ୍ଟ ସମୟସୀମା ମଧ୍ଯରେ ଦେବାକୁ ବାଧ୍ଯ। ଅବଶ୍ଯ କେତୋଟି ସମ୍ବେଦନଶୀଳ ସଂସ୍ଥା ଓ କିଛି ରାଷ୍ଟ୍ରୀୟ ସୁରକ୍ଷା ସମ୍ବନ୍ଧିତ ଗୋପନୀୟ ତଥ୍ୟକୁ ଏହି ଅଧିକାରର ପରିସରରେ ଅନ୍ତର୍ଭୁକ୍ତ କରାଯାଇନାହିଁ।

## ଆଧାର
* ସୂଚନା ଅଧିକାର ସମ୍ବନ୍ଧିତ ସରକାରୀ ୱେବସାଇଟ୍ 
* ସୂଚନା ଅଧିକାର ସଂପୂର୍ଣ୍ଣ ଅଧିନିୟନ 
* ଅନଲାଇନ୍ ସୂଚନା ଅଧିକାର ବ୍ଯବସ୍ଥା 

## ସନ୍ଦର୍ଭ
ଶ୍ରେଣୀ:ଭାରତୀୟ ଆଇନ
ଅବିଦା ପରବୀନ

**ଅବିଦା ପରବୀନ** (; ଜନ୍ମ ୨୦ ଫେବ୍ରୁଆରୀ ୧୯୫୪ ମସିହା) ଜଣେ ପାକିସ୍ଥାନୀ ଗାୟିକା, ରଚୟିତା ଓ ସୁଫି ସଙ୍ଗୀତର ସଙ୍ଗୀତକାର ଥିଲେ ।  ତାଙ୍କର ଗାଇବା ଓ ସଙ୍ଗୀତ ଯୋଗୁ ସେ ଅନେକ ପ୍ରଶଂସା ପାଇଥିଲେ ଓ ତାଙ୍କୁ 'ସୁଫି ସଙ୍ଗୀତର ରାଣୀ' କୁହାଯାଉଥିଲା । 

ସେ ଲାରକାନାରେ ଜନ୍ମ ହୋଇ ସିନ୍ଧି ସୁଫି ପରିବାରରେ ବଢ଼ିଥିଲେ, ତାଙ୍କର ପିତା ବିଖ୍ୟାତ ଗାୟକ ଓ ସଙ୍ଗୀତ ଶିକ୍ଷକ ଉସ୍ତାଦ ଗୁଲାମ ହାଇଦର ତାଙ୍କୁ ସଙ୍ଗୀତ ପ୍ରଶିକ୍ଷଣ ଦେଇଥିଲେ । ଅବିଦା ପମ୍ପ ଅର୍ଗାନ, କି ବୋର୍ଡ଼ ଓ ସିତାର ବାଦ୍ୟମାନ ବଜଉଥିଲେ । ୧୯୭୦ ଦଶକର ଆରମ୍ଭରେ ସେ ତାଙ୍କ କଳା ପ୍ରଦର୍ଶନ ଦେଖେଇବା ଆରମ୍ଭ କରି ୧୯୯୦ ମସିହାର ବେଳକୁ ପୃଥିବୀରେ ବିଖ୍ୟାତ ହୋଇଗଲେ । ୧୯୯୩ ମସିହାରୁ ଆରମ୍ଭ କରି ସେ ବିଭିନ୍ନ ଦେଶମାନଙ୍କରେ ଭ୍ରମଣ କରିଥିଲେ ଓ ବୁଏନୋ ପାର୍କ, କାଲିଫର୍ଣ୍ଣିଆରେ ପ୍ରଥମ ପ୍ରଦର୍ଶନ କରିଥିଲେ । ଅନେକ ଚର୍ଚ୍ଚରେ ମଧ୍ୟ ସେ ପ୍ରଦର୍ଶନ କରିଥିଲେ । ପାକିସ୍ଥାନର ଜନପ୍ରିୟ ସଙ୍ଗୀତ ସୋ କୋକ ଷ୍ଟୁଡିଓରେ ଅଂଶ ଗ୍ରହଣ କରିଥିଲେ ଓ ପାନ-ସାଉଥ ଏସିଆର ସୁର କ୍ଷେତ୍ର (Sur Kshetra) ପ୍ରଦର୍ଶନରେ ଜଣେ ଜ‌ଜ୍ ଥିଲେ ଯେଉଁଥିରେ ରୁନା ଲଇଲା ଓ ଆଶା ଭୋସଲେ ମଧ୍ୟ ବିଚାରପତି ଥିଲେ ଓ ଏହାକୁ ଆୟେଶା ତକିଆ ପରିଚାଳନା କରିଥିଲେ । ସେ ଭାରତ ଓ ପାକିସ୍ଥାନର ଆନେକ ରିଏଲିଟି ସୋରେ ଭାଗନେଇଥିଲେ ଯେପରିକି ପାକିସ୍ଥାନ ଆଇଡଲ, ଛୋଟେ ଉସ୍ତାଦ ଓ ଭାରତର ଷ୍ଟାର ଭଏସ । ସେ ପାଞ୍ଚ ଶହ ପ୍ରଭାବଶାଳୀ ମୁସଲମାନ ମହିଳାଙ୍କ ମଧ୍ୟରୁ ଜଣେ ଥିଲେ ଯିଏ ଦର୍ଶକମାନଙ୍କ ମଧରେ ପାଗଳପଣ ସୃଷ୍ଟି କରିବାକୁ ସକ୍ଷମ ଥିଲେ । ସେ ଜଣେ ପୃଥିବୀ ବ୍ୟାପୀ ରହସ୍ୟମୟ ସୁଫି ରାଷ୍ଟ୍ରଦୂତ ଥିଲେ । ବିଗର କିଛି ବର୍ଷ ଧରି ସେ ଅତିଫ ଅସଲାମଙ୍କ ସାଥିରେ ମିଶି ପେପସି ବ୍ୟବସାୟରେ ଗୀତ ଗାଉଛନ୍ତି । 

ନିୟମିତ ଭାବରେ ଅବିଦାଙ୍କୁ ପୃଥିବୀର ସର୍ବଶ୍ରେଷ୍ଠ ରହସ୍ୟମୟ ଗାୟିକାମାନଙ୍କ ମଧ୍ୟରେ ଜଣେ ବୋଲି ସୁନାମ ଥିଲା । ସେ ମୁଖ୍ୟତଃ ଗଜଲ, ଠୁମରି, ଖୟାଲ, କବାଲି,ରାଗ, ସୁଫି ରକ୍, କ୍ଲାସିକାଲ, ସେମିକ୍ଲାସିକାଲ ସଙ୍ଗୀତ ସ‌ହିତ ତାଙ୍କର ସ୍ୱତନ୍ତ୍ର କାଜିଲ ଶୈଳୀ ଥିଲା ଯେଉଁଥିରେ ହାରମିନିୟନ ଓ ତବଲା ବ୍ୟବ‌ହାର କରି ସୁଫି କବିମାନଙ୍କ ଗୀତ ଗାଉଥିଲେ । ଉର୍ଦ୍ଦୁ ଭାଷା, ସିନ୍ଧି, ସରାଇକି, ପଞ୍ଜାବୀ ଭାଷା, ଆରବୀ ଓ ପର୍ସିଆ ଭାଷାରେ ଅବିଦା ଗାଇପାରୁଥିଲେ । ଅବିଦା ନେପାଳର କାଠମାଣ୍ଡୁରେ ୨୦୧୭ ମସିହାରେ ନେପାଳୀ ଭାଷାରେ "ଉକାଲି ଓରାଲି ହାରୁମା" ନାମକ ଏକ ଗୀତ ଗାଇଥିଲେ ଯାହା ପ୍ରଥମେ ନେପାଳୀ ଗାୟିକା ତାରା ଦେବୀ ଗାଇଥିଲେ । ତାଙ୍କୁ ସାର୍କର (SAARC) ଶାନ୍ତି ରାଷ୍ଟ୍ରଦୂତ କୁହାଯାଉଥିଲା ।

ଅବିଦା ଆବେଗ‌ହୀନ, ଉଚ୍ଚ ସ୍ୱରରେ ବୁଲ୍ଲେହ ଶାହଙ୍କ କବିତା "ୟାର କୋ ହମନେ" ଗୀତ ଗାଇବା ପାଇଁ ବିଖ୍ୟାତ ଥିଲେ । ୨୦୧୨ ମସିହାର ତାଙ୍କୁ ପାକିସ୍ଥାନର ଦ୍ୱିତୀୟ ସର୍ବୋଚ୍ଚ ନାଗରିକ ସମ୍ମାନ "ନିଶାନ-ଏ-ଇମିତିଆଜ" ଦିଆଯାଇଥିଲା ଓ ୨୦୨୧ ମସିହାରେ ପାକିସ୍ଥାନର ପ୍ରେସିଡେଣ୍ଟ ତାଙ୍କୁ "ହିଲାଲ-ଏ-ଇମତିଆଜ" ସର୍ବୋଚ୍ଚ ସମ୍ମାନ ଦେଇଥିଲେ ।

## ଆଧାର
ସୂଚନା କମିଶନ

**ସୂଚନା କମିଶନ** ଭାରତର ନାଗରିକଙ୍କୁ ବିଭିନ୍ନ ସରକାରୀ, ଅର୍ଦ୍ଧ-ସରକାରୀ ଓ ସରକାରୀ ସାହାଯ୍ଯପ୍ରାପ୍ତ ସଂସ୍ଥାମାନଙ୍କ ବିଷୟରେ ଆବଶ୍ୟକୀୟ ସୂଚନା ଯୋଗାଇଦେବା ପାଇଁ ଗଠିତ ସର୍ବୋଚ୍ଚ କ୍ଷମତାପ୍ରାପ୍ତ ଆୟୋଗ। ଏହାର ଗଠନ ସୂଚନା ଅଧିକାର ଅଧିନିୟମ ଅନୁସାରେ ହୋଇଛି। ଏହାର ମୁଖ୍ଯାଳୟ ରାଜଧାନୀ ନୂଆଦିଲ୍ଲୀରେ ଅବସ୍ଥିତ।

କେନ୍ଦ୍ରୀୟ ସୂଚନା କମିଶନରେ ଜଣେ ମୁଖ୍ଯ ସୂଚନା କମିଶନର୍ ଓ ଅତି ବେଶୀରେ ଦଶ ଜଣ ଅନ୍ଯ ସୂଚନା କମିଶନର୍ ରହିପାରିବେ। ଏମାନେ ଭାରତର ରାଷ୍ଟ୍ରପତିଙ୍କଦ୍ୱାରା ନିଯୁକ୍ତ ହୋଇଥାନ୍ତି। ରାଜ୍ଯ ସୂଚନା କମିଶନର ସଦସ୍ଯ ସଂଖ୍ଯା ଉକ୍ତ ରାଜ୍ଯର ସୂଚନା ଅଧିନିୟମ ଅନୁସାରେ ସ୍ଥିରୀକୃତ ହୋଇଥାଏ। ରାଜ୍ଯ ସୂଚନା କମିଶନରମାନେ ରାଜ୍ଯପାଳଙ୍କଦ୍ୱାରା ନିଯୁକ୍ତ ହୋଇଥାନ୍ତି। 

ସୂଚନା କମିଶନର ସମସ୍ତ ଖର୍ଚ୍ଚ ସରକାର ବହନ କରିଥାନ୍ତି। ହେଲେ ସୂଚନା ଅଧିନିୟମ ଅନୁସାରେ ସୂଚନା କମିଶନ ସରକାରଙ୍କ ନିୟନ୍ତ୍ରଣରୁ ମୁକ୍ତ ଅଟେ।

## ଆଧାର
## ସନ୍ଦର୍ଭ
ସୁନାରାମ ସୋରେନ

'''*ଭଞ୍ଜ ବୀର* ସୁନାରାମ ସୋରେନ'* (୪ ଫେବୃଆରୀ ୧୯୧୮–୧୯ ଜୁଲାଇ ୧୯୮୮) ଜଣେ ଭାରତୀୟ ରାଜନେତା, ଆଦିବାସୀ ରାଜନୈତିକ କର୍ମୀ ଓ ସମାଜ ସଂସ୍କାରକ ଥିଲେ । ସେ ଓଡ଼ିଶାର ପ୍ରଥମ ସାନ୍ତାଳ ଓ ପ୍ରଥମ ଆଦିବାସୀ ମନ୍ତ୍ରୀ ଥିଲେ । ସେ ଓଡ଼ିଶାର ବହଳଦା (ବିଧାନ ସଭା ନିର୍ବାଚନ ମଣ୍ଡଳୀ)ରୁ ଓଡ଼ିଶା ବିଧାନ ସଭାକୁ ବିଧାୟକ ଭାବେ ନିର୍ବାଚିତ ହୋଇ ପରେ ମନ୍ତ୍ରୀ ହୋଇଥିଲେ । ସେ ଜଣେ କବି, ସଙ୍ଗୀତକାର ଓ ମୃଦଙ୍ଗ ବାଦକ ମଧ୍ୟ ଥିଲେ । ତାଙ୍କର କେତେକ ଉଲ୍ଲେଖନୀୟ ସାନ୍ତାଳୀ ରଚନାବଳୀ ମଧ୍ୟରେ "*ଭଞ୍ଜ କଙ୍କା କୁଙ୍କି*", "*ଆଦିବାସୀର ଆନ୍ଦର*", "*ସିବିଲ ସେରେଞ୍ଜ*" ଓ "*ଯାତ୍ରା ପଟ ବାଗି ଗିରା*" ଆଦି ଅନ୍ୟତମ । ସେ କଟକର ରେଭେନ୍ସା କଲେଜରେ (ଅଧୁନା ରେଭେନ୍ସା ବିଶ୍ୱବିଦ୍ୟାଳୟ) କଳାରେ ତାଙ୍କର ଇଣ୍ଟରମିଡ଼ିଏଟ ଏବଂ ଡିଗ୍ରୀ ଅଧ୍ୟୟନ ସମାପ୍ତ କରିଥିଲେ ଏବଂ ପରେ ମଧୁସୂଦନ ଆଇନ ମହାବିଦ୍ୟାଳୟରେ ବ୍ୟାଚେଲର ଅଫ୍ ଲ (ଆଇନ ଡିଗ୍ରୀ) ସମାପ୍ତ କରିଥିଲେ ।

### ଓକିଲାତି 
୧୯୪୦ ମସିହାଠାରୁ ସେ ବାରିପଦା ସଦର କୋର୍ଟରେ ଓକିଲାତି ଆରମ୍ଭ କରିଥିଲେ । ୧୯୪୮ ଡିସେମ୍ବର ୧୬ ତାରିଖରେ ସେକ୍ରେଟେରୀ ଅଫ ଷ୍ଟେଟ ଭି. ପି. ମେନନ ବାରିପଦା ଆସି ମୟୁରଭଞ୍ଜ ୧୯୪୯ ଜାନୁଆରୀ ୧ ତାରିଖରେ ଓଡ଼ିଶା ସହ ମିଶ୍ରଣ ହେବ ବୋଲି ଘୋଷଣା କରିଥିଲେ । ସେ ଗାଁରୁ ଗାକୁ ପାଦରେ ଚାଲିଚାଲି *ଗିରା ଡାକ*ଦ୍ୱାରା ସଦର ସବଡିଭିଜନର ଅନ୍ୟାନ୍ୟ ଆଦିବାସୀ ନେତାଙ୍କ ସହ ମିଶି ଆଦିବାସୀମାନଙ୍କୁ ଏକଜୁଟ କରାଇଥିଲେ । ୧୯୪୯ ଜାନୁଆରୀ ୮ ଓ ୯ ତାରିଖରେ ଆଦିବାସୀ ମହାସଭା ଗାନ୍ଧୀଙ୍କଦ୍ୱାରା ଅନୁପ୍ରାଣୀତ ହୋଇ ଆଇନ ଅମାନ୍ୟ ଆନ୍ଦୋଳନ କରିଥିଲା ।  ୧୯୪୯ ଫେବୃଆରୀ ୪ରେ ସୋରେଙ୍କ ସମେତ ୧୯ ଜଣ ଆଦିବାସୀ ନେତା ଓ ୨ ଜଣ ଅଣ-ଆଦିବାସୀ ନେତା ଗିରଫ ହୋଇଥିଲେ । ହରେକୃଷ୍ଣ ମହତାବ ବାରିପଦା ଯାଇ ଜେଲରେ ଥିବା ଆଦିବାସୀ ନେତାମାନଙ୍କ ଚତୁରତାର ସହ ଆଲୋଚନା କରିଥିଲେ । ଆଦିବାସୀମାନେ ଆନ୍ଦୋଳନ ବନ୍ଦ କଲେ ଗିରଫ ହୋଇଥିବା ନେତାମାନଙ୍କୁ ଜେଲରୁ ମୁକୁଳାଇ ଦିଆଯିବ ବୋଲି ପ୍ରଲୋଭନ ମଧ୍ୟ ଦେଖାଇଥିଲେ । ଆଦିବାସୀ ମହାସଭାର ମୁଖିଆମାନେ ଗିରଫ ହୋଇଥିବା ବେଳେ ଅନ୍ୟ ବାଟ ନ ପାଇ ସୁନାରାମ ସୋରେନ, ରାମଚନ୍ଦ୍ର ମାଝି ଓ ଅନ୍ୟାନ୍ୟ ଆଦିବାସୀ ନେତା ମହତାବଙ୍କ ପ୍ରସ୍ତାବରେ ରାଜି ହୋଇଥିଲେ ଓ ଜେଲରୁ ଖଲାସ ହୋଇଥିଲେ । ପରେ ମୟୂରଭଞ୍ଜ ଓଡ଼ିଶା ପ୍ରଦେଶ ସହ ମିଶିଥିଲା । ୧୯୬୨ ମସିହାରେ ସେ ପୁଣିଥରେ ଜନ କଂଗ୍ରେସ ପାର୍ଟିର ପ୍ରାର୍ଥୀ ଭାବେ ବହଳଦା ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୬୭ରେ ସେ କଂଗ୍ରେସ ମନୋନୀତ ପ୍ରାର୍ଥୀ ଭାବରେ ତୃତୀୟ ଥର ପାଇଁ ବହଳଦାରୁ ବିଧାୟକ ଭାବରେ ନିର୍ବାଚିତ ହୋଇଥିଲେ । ୧୯୭୭ରେ ସେ ଆଉଥରେ ଜନତା ପାର୍ଟି ପ୍ରାର୍ଥୀ ଭାବରେ ବହଳଦାରୁ ବିଧାନ ସଭା ନିର୍ବାଚନରେ ପ୍ରତିଦ୍ୱନ୍ଦ୍ୱିତା କରି ନିର୍ବାଚିତ ହୋଇଥିଲେ । ସେ ୧୯୮୦ ପର୍ଯ୍ୟନ୍ତ ବିଧାୟକ ଥିଲେ ।

### ସମାଜ ସଂସ୍କାରକ 
ଜଣେ ସାମାଜିକ ସଂସ୍କାରକ ଭାବେ ସେ ସାନ୍ତାଳ ଏବଂ ଅନ୍ୟ ଆଦିବାସୀ ସମାଜରେ ପ୍ରଚଳିତ ଅନ୍ଧବିଶ୍ୱାସକୁ ଦୂର କରିବା ପାଇଁ ଚେଷ୍ଟା କରୁଥିଲେ । ସେ ମେଳା ଓ ଯାତ୍ରା ଆଦିରେ ଅତ୍ୟଧିକ ମଦ୍ୟପାଙ୍କୁ ବିରୋଧ କରିଥିଲେ ଓ ବନ୍ଦ କରିବାରେ ସଫଳ ହୋଇଥିଲେ ।

## ରଚନାବଳୀ 
* *ଭଞ୍ଜ କଙ୍କା କୁଙ୍କି*
* *ଆଦିବାସୀର ଆନ୍ଦର*
* *ସିବିଲ ସେରେଞ୍ଜ*
* *ଯାତ୍ରା ପଟ ବାଗି ଗିରା''

## ଆଧାର 
ଶ୍ରେଣୀ:ଓଡ଼ିଶାର ରାଜନୀତିଜ୍ଞ
ଶ୍ରେଣୀ:୧୯୧୮ ଜନ୍ମ
ଶ୍ରେଣୀ:୧୯୮୮ ମୃତ୍ୟୁ
ଶ୍ରେଣୀ:ସାନ୍ତାଳ ରାଜନେତା
ଶ୍ରେଣୀ:ସାନ୍ତାଳୀ ଲେଖକ
ଆମ୍ଲୋଡିପାଇନ/ବେନାଜେପ୍ରିଲ

**ଆମ୍ଲୋଡିପାଇନ/ବେନାଜେପ୍ରିଲ**, ବ୍ୟବସାୟିକ ନାମ ଲୋଟ୍ରେଲ, ଏକ ଔଷଧ ମିଶ୍ରଣ ଯାହା  ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ |  ଏହା ଆମ୍ଲୋଡିପାଇନ, ଏକ କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ ଏବଂ ବେନାଜେପ୍ରିଲ୍, ଏକ ଆଞ୍ଜିଓଟେନସିନ୍ ରୂପାନ୍ତର କରୁଥିବା ଏନଜାଇମ୍ ଇନହିବିଟରର ଏକ ମିଶ୍ରଣ |  ଗୋଟିଏ ଔଷଧ ଯଥେଷ୍ଟ ନ ହେଲେ ଏହା ବ୍ୟବହୃତ ହୋଇପାରେ |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଷ୍ଟ୍ରରେ ଏକ ମାସର ଯୋଗାଣର ହୋଲସେଲ ମୂଲ୍ୟ ପ୍ରାୟ ୪.୫୦ ଆମେରିକୀୟ ଡଲାର ଅଟେ |  ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୧୬୦ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରାମମୂର୍ତ୍ତି ମୁତିକା

**ରାମମୂର୍ତ୍ତି ମୁତିକା‌** (୧ ଅଗଷ୍ଟ ୧୯୫୩ - ୧୨ ସେପ୍ଟେମ୍ବର ୨୦୨୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରାମମୂର୍ତ୍ତି ମୁତିକା‌ ୧୯୫୩ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ମୁତିକା ଓ ପତ୍ନୀଙ୍କ ନାମ ମାଣିକ୍ୟଂ ମୁତିକା ।

## ରାଜନୈତିକ ଜୀବନ 
ରାମମୂର୍ତ୍ତି ମୁତିକା‌ ଓଡ଼ିଶା ରାଜନୀତିରେ ପ୍ରଥମେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ ଏବଂ ୨୦୧୪ ମସିହାରେ ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୪ଶ  ଓଡ଼ିଶା ବିଧାନ ସଭାର ସଭ୍ୟ
ଗୁଲାମ ଅଲି (ଗାୟକ)

**ଉସ୍ତାଦ ଗୁଲାମ ଅଲି ଖାନ** (; ୫ ଡିସେମ୍ବର ୧୯୪୦) ପଟିଆଲା ଘରାନାର ଜଣେ ପାକିସ୍ଥାନୀ ଗଜଲ ଗାୟକ । ସେ ହିନ୍ଦୀ ଚଳଚ୍ଚିତ୍ରରେ ମଧ୍ୟ ପ୍ରଚ୍ଚଦପଟ୍ଟ ଗାୟକ ଭାବରେ କାର୍ଯ୍ୟ କରିଛନ୍ତି ।  ସେ 'ବଡ଼େ ଗୁଲାମ ଅଲି ଖାନ'ଙ୍କର (Bade Ghulam Ali Khan) (elder Ghulam Ali Khan) ଜଣେ ଶିଷ୍ୟ । ବଡ଼େ ଗୁଲାମ ଅଲି ଖାନଙ୍କର ଦୁଇ ଭାଇ ବରକତ ଅଲି ଖାନ ଓ ମୁବାରକ ଅଲି ଖାନଙ୍କଠାରୁ ମଧ୍ୟ ଗୁଲାମ ଅଲି ପ୍ରଶିକ୍ଷଣ ନେଇଥିଲେ । 

ସର୍ବକାଳୀନ ଲୋକପ୍ରିୟ ଗଜଲ ଗାୟକମାନଙ୍କ ମଧ୍ୟରେ ଗୁଲାମ ଅଲିଙ୍କୁ ସ୍ଥାନ ମିଳେ । ତାଙ୍କର ଗୀତ ଗାଇବାର ଶୈଳୀ ଅତୁଳନୀୟ ଯେହେତୁ ସେ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତ ସାଥିରେ ଗଜଲର ମିଶ୍ରଣ କରିପାରୁଥିଲେ ଯାହା ଅନ୍ୟାନ୍ୟ ଗାୟକମାନେ କରିପାରୁନଥିଲେ । ପାକିସ୍ଥାନରେ ସେ ଅତ୍ୟଧିକ ଜନପ୍ରିୟ ଥିଲେ ଓ ତା ସଙ୍ଗେ ଭାରତ, ନେପାଳ, ବଙ୍ଗଳା ଦେଶ, ସଂଯୁକ୍ତ ରାଷ୍ଟ ଓ ମଧ୍ୟ ପୂର୍ବ ଦେଶମାନଙ୍କରେ ମଧ୍ୟ ଲୋକପ୍ରିୟ ଥିଲେ ।

ଶିବ ସେନାଙ୍କ ପ୍ରତିବାଦ ଯୋଗୁ ୨୦୧୫ ମସିହାର ତାଙ୍କ ସଙ୍ଗୀତ ପ୍ରଦର୍ଶନ ରଦ୍ଦ କରିଦିଆଗଲା ।  ଏହା ପରେ ସେ ଦିଲ୍ଲୀ ମୁଖ୍ୟମନ୍ତ୍ରୀ ଅରବିନ୍ଦ କେଜରିୱାଲ, ପଶ୍ଚିମ ବଙ୍ଗର ମୁଖ୍ୟ ମନ୍ତ୍ରୀ ମମତା ବାନର୍ଜୀ ଓ ଉତ୍ତର ପ୍ରଦେଶ ମୁଖ୍ୟ ମନ୍ତ୍ରୀ ଅଖିଳେଶ ଯାଦବଙ୍କଠାରୁ ନିମନ୍ତ୍ରଣ ପାଇଥିଲେ  । ଦିଲ୍ଲୀ, ତ୍ରିଭାନ୍ଦ୍ରମ ଓ କୋଜିକୋଡ଼ରେ ପ୍ରଦର୍ଶନ ଜାରି ରଖିଥିଲେ ।

## ଆଧାର
ଶ୍ରେଣୀ:ଗାୟକ
ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଫେବୃଆରୀ

**ଫେବୃଆରୀ** ଜୁଲିଆନ ଓ ଗ୍ରେଗୋରିଆନ କ୍ୟାଲେଣ୍ଡରରେ ବର୍ଷର ଦ୍ୱିତୀୟ ମାସ । ସାଧାରଣତଃ ଫେବୃଆରୀ ମାସ ୨୮ ଦିନିଆ ହୋଇଥାଏ । ତେବେ ଅଧିବର୍ଷରେ ଏହା ୨୯ ଦିନିଆ ହୋଇଥାଏ । କ୍ୟାଲେଣ୍ଡର ବା ପଞ୍ଚାଙ୍ଗ ସହ ଖଗୋଳୀୟ ଘଟଣାବଳୀରେ ସାମ୍ୟତା ଆଣିବା ଉଦ୍ଦେଶ୍ୟରେ ଅଧିବର୍ଷ ବ୍ୟବସ୍ଥାକୁ ଫେବୃଆରୀ ମାସ ସହ ଯୋଡ଼ା ଯାଇଛି । ତେବେ ବାରମାସ ମଧ୍ୟରେ ଫେବୃଆରୀ ହେଉଛି ବର୍ଷର ସବୁଠାରୁ ଛୋଟ ମାସ ।
ଲାଟିନ ଶବ୍ଦ "februum" (ଲାଟିନ ମାସ-Februarius) ଆଧାରରେ ବର୍ଷର ଏହି ଦ୍ୱିତୀୟ ମାସ ନାମିତ । ରୋମାନ କ୍ୟାଲେଣ୍ଡରରେ ଜାନୁଆରୀ ଏବଂ ଫେବୃଆରୀ ଏହି ଦୁଇ ମାସ ହିଁ ଶେଷରେ ଯୋଡ଼ା ଯାଇଥିଲା ।

## ପାଳିତ ଦିବସ 
* ଫେବୃଆରୀ ୧୦:ଜାତୀୟ କୃମିନାଶ ଦିବସ
* ଫେବୃଆରୀ ୧୩: ବିଶ୍ୱ ରେଡ଼ିଓ ଦିବସ
* ଫେବୃଆରୀ ୧୪: ଭାଲେଣ୍ଟାଇନ ଦିବସ
* ଫେବୃଆରୀ ୪: ବିଶ୍ୱ କର୍କଟ ଦିବସ
* ଫେବୃଆରୀ ମାସର ଦ୍ୱିତୀୟ ରବିବାର: ବିଶ୍ୱ ବିବାହ ଦିବସ

## ଆଧାର 
ଶ୍ରେଣୀ:ମାସ
ରାମମୂର୍ତ୍ତି ଗମାଙ୍ଗ

**ରାମମୂର୍ତ୍ତି ଗମାଙ୍ଗ** (ଜନ୍ମ: ୧ ମାର୍ଚ୍ଚ ୧୯୫୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୨ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରାମମୂର୍ତ୍ତି ଗମାଙ୍ଗ ୧୯୫୧ ମସିହାର ମାର୍ଚ୍ଚ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଶା ଗମାଙ୍ଗ ଓ ସ୍ବର୍ଗତଃ ପତ୍ନୀଙ୍କ ନାମ ଶଶିରେଖା ଗମାଙ୍ଗ

## ରାଜନୈତିକ ଜୀବନ 
ରାମମୂର୍ତ୍ତି ଗମାଙ୍ଗ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ଏଥିପାଇଁ ତାଙ୍କୁ ଆଜୀବନ କାରାବାସରେ ଦଣ୍ଡିତ କରାଯାଇଥିଲା । 

## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୦ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଡାପାଗ୍ଲିଫ୍ଲୋଜିନ

{{Infobox drug
| drug_name       =
| type            = 
| IUPAC_name      = (2*S*,3*R*,4*R*,5*S*,6*R*)-2-[4-Chloro-3-(4-ethoxybenzyl)phenyl]-6-(hydroxymethyl)tetrahydro-2*H*-pyran-3,4,5-triol

| image           = Dapagliflozin skeletal.svg
| width           = 275
| alt             =
| caption         = Haworth projection (bottom)
| image2          = Haworth projection of dapagliflozin.svg
| width2          = 225
| alt2            =
| widthR          = 250

| imageR          = Dapagliflozin-from-xtal-Mercury-3D-bs.png
| pronounce       =  
| tradename       = Forxiga, Farxiga, Edistride, others
| Drugs.com       = 
| MedlinePlus     = 
| licence_EU      = yes
| licence_US      = Dapagliflozin
| DailyMedID      = Dapagliflozin
| pregnancy_AU    = D
| pregnancy_AU_comment= 
| pregnancy_US    = N
| pregnancy_US_comment= 

| synonyms        = BMS-512148; (1*S*)-1,5-anhydro-1-*C*-{4-chloro-3-[(4-ethoxyphenyl)methyl]phenyl}-D-glucitol
| C               = 21
| Cl              = 1
| H               = 25
| O               = 6
| SMILES          = Clc1ccc(cc1Cc2ccc(OCC)cc2)[C@@H]3O[C@H](CO)[C@@H](O)[C@H](O)[C@H]3O
| StdInChI        = 1S/C21H25ClO6/c1-2-27-15-6-3-12(4-7-15)9-14-10-13(5-8-16(14)22)21-20(26)19(25)18(24)17(11-23)28-21/h3-8,10,17-21,23-26H,2,9,11H2,1H3/t17-,18-,19+,20-,21+/m1/s1
| StdInChI_comment=
| StdInChIKey     = JVHXJTBJCFBINQ-ADAARDCZSA-N
| StdInChIKey_Ref = 
| density         =
| density_notes   =
| StdInChI_Ref    = 
| melting_point   =
| melting_high    =
| melting_notes   =
| boiling_point   =
| boiling_notes   =
| solubility      =
| specific_rotation=
| verifiedrevid   = 457635935
}}

**ଡାପାଗ୍ଲିଫ୍ଲୋଜିନ,** ଏକ ବିକ୍ରୟ ନାମ **ଫାର୍ସିଗା,** ଏକ ଔଷଧ ଯାହା  ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ହୁଏ ।   ଏହା  ହୃଦ୍‌ପାତରେ ମଧ୍ୟ ବ୍ୟବହୃତ ହୁଏ |  ଟାଇପ୍ -୧ ମଧୁମେହରେ , ଏହାକୁ ଇନସୁଲିନ ସହିତ ବ୍ୟବହାର କରାଯାଇପାରେ |  ଏହାକୁ ଦିନକୁ ଥରେ ପାଟିରେ ଦିଆଯାଏ |  ୨୦୨୦ ମସିହା ସୁଦ୍ଧା ଏହା ପିଛା ମାସକୁ ପ୍ରାୟ ୫୦୦ ଡଲାର ଖର୍ଚ୍ଚ ହୁଏ। ଯୁକ୍ତରାଜ୍ୟରେ ଏନଏଚଏସର ମୂଲ୍ୟ ପ୍ରାୟ ୪୦ ପାଉଣ୍ଡ |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କଳାହାଣ୍ଡି (କବିତା)

**କଳାହାଣ୍ଡି** ଭାରତୀୟ କବି ତପନ କୁମାର ପ୍ରଧାନଙ୍କ ଲିଖିତ ଏକ ଓଡ଼ିଆ କବିତା ସଙ୍କଳନ । ଏହି କବିତା ସଙ୍କଳନର ଇଂରାଜୀ ଅନୁବାଦ ନିମନ୍ତେ ପ୍ରଧାନ ୨୦୦୭ ମସିହାରେ ସାହିତ୍ଯ ଏକାଡେମୀ ସୁବର୍ଣ୍ଣ ଜୟନ୍ତୀ ପୁରସ୍କାରରେ ସମ୍ମାନୀତ ହୋଇଥିଲେ । 

ଏହି କବିତାର ଇଂରାଜୀ ଅନୁବାଦ ପ୍ରଧାନଙ୍କ ଲିଖିତ *କଳାହାଣ୍ଡିର ଅକୁହା କାହାଣୀ* ପୁସ୍ତକରେ ଉପଲବ୍ଧ । ଏଥିରେ ଅସାଧୁ ରାଜନେତା, ସରକାରୀ ଅଫିସର ଓ ଠିକାଦାରଙ୍କଦ୍ୱାରା ଗରିବ ଆଦିବାସୀ ଜନତାର ଆର୍ଥିକ, ଶାରୀରିକ ଓ ଯୌନ ଶୋଷଣର ଚିତ୍ର ବର୍ଣ୍ଣିତ ହୋଇଛି । ପୁସ୍ତକରେ ଶୀର୍ଷକ କବିତା ବ୍ଯତୀତ କଳାହାଣ୍ଡି ସମ୍ବନ୍ଧିତ ଅନ୍ଯାନ୍ଯ ପୁରସ୍କୃତ କବିତା ଯଥା *ହିସାବ*, *ଆସିବାର ବେଳା*, *ଜୋଙ୍କ ନଦୀର ପୋଲ*, *ସିନାପାଲି ରାସ୍ତାରେ*, *ମନେରଖିଛି କଳାହାଣ୍ଡି* ଆଦି ସ୍ଥାନୀତ । ଏହି କବିତା ଅନେକ ବିଶ୍ବବିଦ୍ଯାଳୟର ଇଂରାଜୀ ସାହିତ୍ଯ ପାଠ୍ଯକ୍ରମରେ ଅନ୍ତର୍ଭୁକ୍ତ।  ସମାଲୋଚକମାନେ କବିତାଟିକୁ ଏକ ବିଦ୍ରୋହର ସ୍ବର ରୂପେ ଆଖ୍ଯାୟିତ କରିଛନ୍ତି। ଏହି କବିତାଟିର ତୁଳନା ଅନ୍ଯାନ୍ଯ ଆଧୁନିକ ଭାରତୀୟ କବିତା ସହ ମଧ୍ଯ କରା ଯାଇଛି। 
## ଆଧାର
## ବାହାର ଲିଙ୍କ 
* 

* 

ଶ୍ରେଣୀ: ଓଡ଼ିଆ ସାହିତ୍ଯ
ଶ୍ରେଣୀ: ଓଡ଼ିଆ ଭାଷା
ଶ୍ରେଣୀ: ପୁସ୍ତକ
ଶ୍ରେଣୀ: କବିତା
ଶ୍ରେଣୀ: ତପନ କୁମାର ପ୍ରଧାନ
କଳ୍ପନା ପଟୋୱାରି

**କଳ୍ପନା ପଟୋୱାରି** ଆସାମର ଜଣେ ଲୋକ ସଙ୍ଗୀତ ଓ ପ୍ରଚ୍ଛଦପଟ ଗାୟିକ। । ସେ ତିରିଶଟି ଭାଷାରେ ଗାଇଛନ୍ତି ଓ ଅନେକ ଲୋକପ୍ରିୟ ଓ ଲୋକ ସଙ୍ଗୀତ ଗାଇଛନ୍ତି କିନ୍ତୁ ଭୋଜପୂରୀ ସଙ୍ଗୀତ ପ୍ରତି ସେ ଅତି ସମର୍ପିତ ଥିଲେ । 'ସିନେମା ଭୋଜପୁରୀ' ନାମକ ଏକ ପୁସ୍ତକରେ ଲେଖକ ଅଭିଜିତ ଘୋଷ କଳ୍ପନାଙ୍କର ଅତି ପ୍ରଶଂସା କରିଛନ୍ତି ଭୋଜପୁରୀ ଚଳଚ୍ଚିତ୍ରକୁ ତାଙ୍କର ଉଲ୍ଲେଖନୀୟ ଅବଦାନ ନିମନ୍ତେ । ତାଙ୍କର ସୁନ୍ଦର ସ୍ୱର ଯୋଗୁ ପ୍ରତ୍ୟେକ ଚଳଚ୍ଚିତ୍ରରେ ତାଙ୍କର ଗୀତ ଗାଇବା ପ୍ରାୟ ନିଧାର୍ଯ୍ୟ ଥିଲା । 

## ପ୍ରାକ୍ ଜୀବନ ଓ ପୃଷ୍ଠଭୂମି 
ଭାରତର ସଙ୍ଗୀତ ମାଷ୍ଟରମାନେ ଆଁ କରି ରହିଗଲେ ଯେତେବେଳେ ଭାରତୀୟ ଲୋକ ସଙ୍ଗୀତ ଗାୟିକା କଳ୍ପନା ସ‌ହିତ ଏକ ବ୍ରିଟିଶ ରେକର୍ଡ଼ିଙ୍ଗ କମ୍ପାନୀ 'ଭିରଜିନ ଇଏମଆଇ ରେକର୍ଡ଼ସ' ଏପ୍ରିଲ ମାସରେ ଚୁକ୍ତିବଦ୍ଧ ହେଲେ । ସେମାନେ ଆହୁରି ଆଶ୍ଚର୍ଯ୍ୟାନ୍ୱିତ ହେଲେ ଯେତେବେଳେ ଦେଖିଲେ ପ୍ରବାସୀମାନଙ୍କ ବିଷୟରେ ତିଆରି ଭୋଜପୁରୀ ସଙ୍ଗୀତ ଆଲବମର ଆନ୍ତର୍ଜାତୀୟ ଚାହିଦା ଅପ୍ରତ୍ୟାଶିତ ଭାବରେ ବଢ଼ିଚାଲିଛି ।}}

ଆସାମର ବାରପେଟା ଜିଲ୍ଲାରେ କଳ୍ପନା ନାଥ ସମ୍ପ୍ରଦାୟର ଏକ ଯୋଗୀ-ନାଥ ପରିବାରରେ ଜନ୍ମଗ୍ରହଣ କରିଥିଲେ । ଇଂରାଜୀ ଭାଷାରେ ସେ ଜଣେ ସ୍ନାତକ ଓ ଗୌହାଟିର କଟନ କଲେଜର ଅଲୁମନସ ଅଟନ୍ତି । ତାଙ୍କ ଲୋକସଙ୍ଗୀତଜ୍ଞ ପିତାଙ୍କଠାରୁ କଳ୍ପନା କାମରୁପୀୟ ଓ ଗୋଲପୋରିୟ ଲୋକ ସଙ୍ଗୀତ ଶିକ୍ଷା କରି ମାତ୍ର ୪ ବର୍ଷ ବୟସରେ ପିତାଙ୍କ ସାଥିରେ ଜନତାଙ୍କ ସାମନାରେ ପ୍ରଦର୍ଶନ ଆରମ୍ଭ କରିଥିଲେ ଓ ଲକ୍ଷ୍ନୌର ଭାତଖଣ୍ଡେ ସଙ୍ଗୀତ ଅନୁଷ୍ଠାନ ବିଶ୍ୱବିଦ୍ୟାଳୟରୁ (Bhatkhande Music Institute University) କ୍ଲାସିକାଲ ସଙ୍ଗୀତ ଶିକ୍ଷା କରିଥିଲେ । ପୁର୍ବୀ, ପଚ୍ର, କଜରି, ସୋହର, ବିବାହ ଗୀତ, ଚଇତ ଓ ନୌଟଙ୍କି ଭଳି ଅନେକ ପ୍ରକାରର ଭୋଜପୁରି ଲୋକ ଗୀତ ଗାଉଥିଲେ ।

ଭିଖାରି ଠାକୁରଙ୍କ (Bhikhari Thakur) କାମ ଉପରେ କିଛି ଲେଖା ଲେଖିଥିଲେ ଓ ତାଙ୍କ ଜୀବନ ତ‌ଥା କାମ ଉପରେ ଏକ ସଙ୍ଗୀତ ଆଲବମ ତିଆରି କରିଥିଲେ ।

## କର୍ମ ଜୀବନ
କଳ୍ପନା ଥିଲେ ପ୍ରଥମ ଭୋଜପୁରୀ ଗାୟିକା ଯିଏ ପୁରାତନ ଖଡ଼ି ବିରହା (Khadi Birha) ପରମ୍ପରାକୁ ଆନ୍ତର୍ଜାତୀୟ ମଞ୍ଚକୁ ଆଣିଥିଲେ । 

୨୦୧୩ ମସିହାର ବିଦେଶୀୟା ଇନ ବମ୍ବଇ ନାମକ ଏକ ଡକୁମେଣ୍ଟାରି ଚଳଚ୍ଚିତ୍ରରେ ଅଂଶ ଗ୍ରହଣ କରିଥିଲେ । ୮ ଡିସେମ୍ବର ୨୦୧୩ରେ ରିଲିଜ ହୋଇଥିବା ସେହି ଚଳଚ୍ଚିତ୍ରରେ ପ୍ରବାସୀ ଶ୍ରମିକଙ୍କ ଅବସ୍ଥା ଓ ସଙ୍ଗୀତ ବିଷୟ ପ୍ରଦର୍ଶନ କରିଥିଲେ ।

କଳ୍ପନା ପ୍ରଥମ ମହିଳା ଥିଲେ ଯିଏ 'ଛପ୍ରହିୟା ପୂର୍ବୀ' ଫେସନରେ ଗାଇଥିଲେ ଓ ରେକର୍ଡ଼ କରିଥିଲେ । ତାଙ୍କ ପୂର୍ବରୁ ପୂର୍ବି କେବଳ ପୁରୁଷମାନେ ଗାଉଥିଲେ । 

"ଚଲତ ମୁସାଫିର ମୋହ ଲିୟୋ ରେ" ନାମକ ଏକ ଭୋଜପୁରୀ ଚଳଚ୍ଚିତ୍ରରେ ସେ ଦିନେଶ ଲାଲ ଯାଦବଙ୍କ ସାଥିରେ ଜାନ‌କୀ ଭୁମିକାରେ ଅଭିନୟ କରିଥିଲେ । 

## ରାଜନୀତି ଜୀବନ
କଳ୍ପନା ଅକ୍ଟୋବର ୨୦୨୦ରେ ଅସୋମ ଗଣ ପରିଷଦ ପାର୍ଟିରେ ଯୋଗ ଦେଲେ ଯାହାର ମୂଖ୍ୟ କାର୍ଯ୍ୟାଳୟ ଗୁୱାହାଟିରେ ଥିଲା ।

## ଚଳଚ୍ଚିତ୍ର
## ଆଧାର
ପାୟୋଗ୍ଲିଟାଜୋନ

**ପାୟୋଗ୍ଲିଟାଜୋନ,** ଏକ ବ୍ୟବସାୟୀକ ବ୍ରାଣ୍ଡ ନାମ **ଆକ୍ଟୋସ,** ଏକ ଔଷଧ ଯାହା ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ହୁଏ |  ଏହା ମେଟଫର୍ମିନ୍,ସଲଫୋନିଲୁରିଆ, କିମ୍ବା ଇନସୁଲିନ ସହିତ ବ୍ୟବହୃତ ହୋଇପାରେ |   ବ୍ୟାୟାମ ଏବଂ ଉପ‌ଯୁକ୍ତ ଖାଦ୍ୟ ସହିତ ଏହାର ବ୍ୟବହାରକୁ ସୁପାରିଶ କରାଯାଏ |  ଟାଇପ୍ ୧ ମଧୁମେହରେ ଏହା ସୁପାରିଶ କରାଯାଏ ନାହିଁ |  ଚିକିତ୍ସା ବ୍ୟବହାରରେ ଆସିଥିଲା। ଏହା ଏକ ସାଧାରଣ ication ଷଧ ଭାବରେ ଉପଲବ୍ଧ |  ୨୦୧୭ ମସିହାରେ, ଏହା ଯୁକ୍ତରାଷ୍ଟ୍ରର ୧୨୫ ତମ ସାଧାରଣ ଔଷଧ ଥିଲା, ଯେଉଁଥିରେ ପାଞ୍ଚ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।   ଫ୍ରାନ୍ସ ଏବଂ ଜର୍ମାନୀରେ ଏହାକୁ ୨୦୧୧ ମସିହାର ପ୍ରତ୍ୟାହାର କରାଯାଇଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜୁନ

**ଜୁନ** ଜୁଲିଆନ ଓ ଗ୍ରେଗୋରିଆନ କ୍ୟାଲେଣ୍ଡରରେ ବର୍ଷର ଷଷ୍ଠ ମାସ ଯାହକି ୩୦ ଦିନ ବିଶିଷ୍ଟ । ରୋମାନ ଦେବତା 'ଜୁନୋ'ଙ୍କ ନାମରେ ଜୁନ ମାସର ନାମକରଣ କରାଯାଇଛି ।
## ଭୌଗୋଳିକ ମହତ୍ତ୍ୱ 
ଉତ୍ତର ଗୋଲାର୍ଦ୍ଧରେ ପାରମ୍ପାରିକ (ଜ୍ୟୋତିର୍ବିଜ୍ଞାନ ସମ୍ବନ୍ଧୀୟ) ଗ୍ରୀଷ୍ମର ଆରମ୍ଭ ୨୧ ଜୁନରୁ ହେଉଥିବା ବେଳେ (ପାଣିପାଗ ବିଜ୍ଞାନ ଜନିତ ଗ୍ରୀଷ୍ମ ୧ ଜୁନ୍ରୁ ଆରମ୍ଭ ହୁଏ), ଦକ୍ଷିଣ ଗୋଲାର୍ଦ୍ଧରେ, ଜୁନ୍ ୧ରୁ ପାଣିପାଗ ବିଜ୍ଞାନ ଜନିତ ଶୀତ ଋତୁ ଆରମ୍ଭ ହୋଇଥାଏ ।

ଜ୍ୟୋର୍ତୀର୍ବିଜ୍ଞାନ ଅନୁସାରେ ଜୁନ୍ ଆରମ୍ଭରେ, ସୂର୍ଯ୍ୟ ବୃଷ ରାଶିରେ ଉଦୟ ହୁଅନ୍ତି ଏବଂ ଜୁନ୍ ଶେଷ ଭାଗରେ, ମିଥୁନ ରାଶିରେ ସୂର୍ଯ୍ୟ ଉଦୟ ହୁଅନ୍ତି ।

ଉତ୍ତର ଗୋଲାର୍ଦ୍ଧରେ ଜୁନ ୨୧ ହେଉଛି ବର୍ଷର ବୃହତ୍ତମ ଦିନ ।

## ପାଳିତ ଦିବସ 
* ଜୁନ ୧: ଅନ୍ତଃରାଷ୍ଟ୍ରୀୟ ବାଳ ଦିବସ
* ଜୁନ ୧: ବିଶ୍ୱ ଦୁଗ୍ଧ ଦିବସ
* ଜୁନ ୨: ବିଶ୍ୱ ବାଇସାଇକେଲ ଦିବସ
* ଜୁନ ୫ :ବିଶ୍ୱ ପରିବେଶ ଦିବସ
* ଜୁନ ତୃତୀୟ ରବିବାର: ପିତୃ ଦିବସ

## ଆଧାର 
ଶ୍ରେଣୀ:ମାସ
ଭାଗିରଥୀ ଗମାଙ୍ଗ (୧୯୯୫ ମୃତ୍ୟୁ)

**ଭାଗିରଥୀ ଗମାଙ୍ଗ** (ମୃତ୍ୟୁ: ୨୩ ନଭେମ୍ବର ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ସେ ୧ମ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଭାଗିରଥୀ ଗମାଙ୍ଗଙ୍କ ବାପାଙ୍କ ନାମ ଗଙ୍ଗେ ଗମାଙ୍ଗ ଓ ପତ୍ନୀଙ୍କ ନାମ ସରସ୍ୱତୀ ଗମାଙ୍ଗ ।

## ରାଜନୈତିକ ଜୀବନ 
ଭାଗିରଥୀ ଗମାଙ୍ଗ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଭାଗିରଥୀ ଗମାଙ୍ଗ ୧୯୯୫ ମସିହାର ନଭେମ୍ବର ୨୩ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୯୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧ମ  ଓଡ଼ିଶା ବିଧାନ ସଭାର ସଭ୍ୟ
ଭାଲାସାଇକ୍ଲୋଭିର

**ଭାଲାସିକ୍ଲୋଭିର**, **ଭାଲାସାଇକ୍ଲୋଭିର** ମଧ୍ୟ ବନାନ କରାଯାଏ, ଏକ ଭୂତାଣୂରୋଧୀ ଔଷଧ ଯାହା ହର୍ପସ୍ ସିମ୍ପ୍ଲେକ୍‌ସ୍ କିମ୍ବା ହର୍ପିସ୍ ଜୋଷ୍ଟର (shingles)ର ଚିକିତ୍ସା ପାଇଁ ବ୍ୟବହୃତ ହୁଏ |  ବୃକ୍‌କ ପ୍ରତିରୋପଣ ପରେ ସାଇଟୋମେଗାଲୋଭୂତାଣୁ ସଂକ୍ରମଣ ପ୍ରତିରୋଧର ଉଚ୍ଚ ସଙ୍କଟ କ୍ଷେତ୍ରରେ ମଧ୍ୟ ବ୍ୟବହୃତ ହୁଏ |  ଏହା ପାଟିରେ ଦିଆଯାଏ |   ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଜ୍ୟରେ ଏକ ମାସ ଯୋଗାଣ ଏନଏଚଏସକୁ ୨୦୧୯ ସୁଦ୍ଧା ପ୍ରାୟ £ ୩ ଖର୍ଚ୍ଚ କରିଥାଏ।  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ $ ୨.୮୦ ଅଟେ।  ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୧୫୨ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଚାରି ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆଲାମ ଲୋହାର

**ଆଲାମ ଲୋହାର** () ଜଣେ ଉଲ୍ଲେଖନୀୟ ପାକିସ୍ଥାନୀ ପଞ୍ଜାବୀ ଲୋକ ଗୀତ ଗାୟକ ଥିଲେ ।ଜୁଗନି (Jugni) ନାମକ ସଙ୍ଗୀତ ଭାଷା ସେ ସୃଷ୍ଟି କରି ଜନପ୍ରିୟ ହୋଇଥିଲେ । 

## ପ୍ରାକ୍ ଜୀବନ ଓ ବୃତ୍ତି
ବ୍ରିଟିଶ ଭାରତର ପଞ୍ଜାବରେ ଥିବା ଗୁଜରାଟ ଜିଲ୍ଲାର ଗୁଜରାଟ ତ‌ହସିଲର କୋଟଲା ଅରବ ଅଲି ଖାନ ପାଖରେ ଥିବା ଅଚ୍ଛରେ ସ୍ଥାନରେ ସେ ଜନ୍ମଗ୍ରହଣ କରିଥିଲେ । ସେ ଏକ କମାର ପରିବାରରେ ଜନ୍ମ ହୋଇଥିଲେ । ପିଲା ବୟସରେ ସେ ପଞ୍ଜାବୀ ଗଳ୍ପ ଓ କବିତାର ଏକ ସଂକଳନ ପଢ଼ି ସେହି ବୟସରୁ ଗାଇବାକୁ ଆରମ୍ଭ କରିଥିଲେ । ତାଙ୍କ ପରିବାରର ପିଲାମାନେ ଅଧୁନା ପୃଥିବୀର ଚାରିଆଡ଼େ ଅଛନ୍ତି ଓ ଅଧକାଂଶ ପିଲା ଯୁକ୍ତରାଜ୍ୟରେ ରହୁଛନ୍ତି ।

ତାଙ୍କ ପିଲାଦିନେ ସେ ସୁଫି କବିତା (ସୁଫିଆନା କଲାମ), ପଞ୍ଜାବୀ ଲୋକ ଗଳ୍ପ ପଢ଼ୁଥିଲେ ଓ ପିଲାମାନଙ୍କର ମେଳରେ ବଡ଼ କବିମାନଙ୍କର ଲେଖା ସମସ୍ତଙ୍କ ଆଗରେ ପଢ଼ିବାରେ ଭାଗ ନେଉଥିଲେ । ସେହି ଛୋଟ ଛୋଟ ଗ୍ରାମ୍ୟ ମେଳିରୁ ସେ ବ‌ହୁତ ଉପରକୁ ଉଠି ବିରାଟ ଗାୟକ ହେଲେ ଓ ତାଙ୍କ ଶ୍ରୋତାଙ୍କୁ ଖୁସି, ଶାନ୍ତି ଓ ଦୁଃଖରେ ଅଭିଭୂତ କରିଦେଇପାରୁଥିଲେ । ଏହା ପରେ ସେ ନିୟମିତ ଭାବରେ ମେଳା ଓ ପର୍ବମାନଙ୍କରେ ଯୋଗ ଦେଇ ପ୍ରଦର୍ଶନ କରୁଥିଲେ । ଏହି ପରି ଭାବରେ ସେ ୧୯୭୦ ମସିହାରେ ଦକ୍ଷିଣ ଏସିଆରେ ସର୍ବାଧିକ ଶ୍ରୋତା ଥିବା ଗାୟକ ହୋଇଥିଲେ ।

## ମୃତ୍ୟୁ
ଜୁଲାଇ ମାସ ତିନି ତାରିଖ ୧୯୭୯ ମସିହାର ଗୋଟିଏ ଅତ୍ୟଧିକ ଲଦା ହୋଇଥିବା ଟ୍ରକ ତାଙ୍କ କାର ଆଗକୁ ଯିବାକୁ ଚେଷ୍ଟା କରୁଥିବା ବେଳେ ଧକ୍କା ଲାଗିବାରୁ ଲୋହାରଙ୍କର ମୃତ୍ୟୁ ହୋଇଥିଲା ।
, Punjab, Pakistan.]]

ତାଙ୍କ ସ୍ମୃତିକୁ ଉଜ୍ଜିବିତ ରଖିବା ପାଇଁ ପାକିସ୍ଥାନ ସରକାର ତାଙ୍କ ଗ୍ରାମଠାରୁ ଗ୍ରାଣ୍ଡ ଟ୍ରକ ରୋଡ଼ ପର୍ଯ୍ୟନ୍ତ ରାସ୍ତାକୁ 'ଆଲାମ ଲୋହାର ରୋଡ଼' ନାମରେ ନାମିତ କରିଥିଲେ ।

ଆଲାନ ଲୋହାରଙ୍କ ସମସ୍ତ ପ୍ରଦର୍ଶନମାନଙ୍କୁ ଏକତ୍ର କରି ଇସଲାମାବାଦର ଲୋକ ଭିର୍ସା ମିଉଜିଅମରେ (ଲିକ ଭିର୍ସା ମିଉଜିଅମ) ଏକ ଭିଜୁଅଲ ଥିଏଟର ଆକାରରେ ପ୍ରଦର୍ଶନ କରାଯାଉଛି । 
]]

## ଆଧାର
ନରସିଂହ ପାତ୍ର

**ନରସିଂହ ପାତ୍ର** (୨୦ ଅଗଷ୍ଟ ୧୯୧୨ - ୨୨ ଜାନୁଆରୀ ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୧ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୩ୟ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନରସିଂହ ପାତ୍ର ୧୯୧୨ ମସିହାର ଅଗଷ୍ଟ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଧୁସୂଦନ ପାତ୍ର ଓ ପତ୍ନୀଙ୍କ ନାମ ସରିୟାମଣୀ ଦେବୀ

## ରାଜନୈତିକ ଜୀବନ 
ନରସିଂହ ପାତ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ନରସିଂହ ପାତ୍ର ୧୯୯୦ ମସିହାର ଜାନୁଆରୀ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୧୨ ଜନ୍ମ
ଶ୍ରେଣୀ:୧୯୯୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୨ୟ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଭାଗିରଥୀ ଗମାଙ୍ଗ

**ଭାଗିରଥୀ ଗମାଙ୍ଗ** (ଜନ୍ମ: ୨୯ ଜୁନ ୧୯୩୮ - ୫ ଅକ୍ଟୋବର ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସାତ ଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭, ୧୯୭୧, ୧୯୭୪, ୧୯୭୭, ୧୯୮୦ ଓ ୧୯୮୫ ମସିହାରେ ଓଡ଼ିଶା ବିଧାନ ସଭା ନିର୍ବାଚନ ଏବଂ ୧୯୯୬ର ଗୁଣୁପୁର ଉପ-ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୫ମ, ୬ଷ୍ଠ, ୭ମ, ୮ମ, ୯ମ ଓ ୧୧ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୧ ଭାରତୀୟ ସାଧାରଣ ନିର୍ବାଚନରେ ସେ କୋରାପୁଟ ଲୋକ ସଭା ନିର୍ବାଚନ ମଣ୍ଡଳୀରୁ ୫ମ ଲୋକ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଭାଗିରଥୀ ଗମାଙ୍ଗ ୧୯୩୮ ମସିହାର ଜୁନ ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଲିଅୟା ଗମାଙ୍ଗ ଓ ପତ୍ନୀଙ୍କ ନାମ ହରବତି ଗମାଙ୍ଗ

## ରାଜନୈତିକ ଜୀବନ 
ଭାଗିରଥୀ ଗମାଙ୍ଗ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ସାତ ଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୭୩ ମସିହାରୁ ୧୯୭୭ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
### ଲୋକ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୪ର୍ଥ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ମଦନ ମୋହନ ମହାନ୍ତି

**ମଦନ ମୋହନ ମହାନ୍ତି** ( ୬ ମାର୍ଚ୍ଚ ୧୯୪୫ - ୧୦ ଫେବୃଆରୀ ୨୦୨୨), ଜଣେ କ୍ରିକେଟ ଖେଳାଳୀ ଓ ଭାରତୀୟ ପ୍ରଶାସନିକ ସେବା ଅଧିକାରୀ ଥିଲେ । ସେ ଓଡ଼ିଶା ରଣଜୀ ଦଳର ପ୍ରାକ୍ତନ ଅଧିନାୟକ ମଧ୍ୟ ଥିଲେ ଓ ୧୪ ବର୍ଷ ଧରି ଏହି ଦାୟିତ୍ୱ ନିର୍ବାହ କରିଥିଲେ ।

## ଜୀବନୀ 
### କ୍ରିକେଟ 
ମଦନ ମୋହନ, ୧୯୫୯ ମସିହାରୁ ୧୯୭୯ ମସିହା ପର୍ଯ୍ୟନ୍ତ ଓଡ଼ିଶା ପାଇଁ କ୍ରିକେଟ ଖେଳିଥିଲେ । ସେ ଜଣେ ଡାହାଣହାତୀ ବ୍ୟାଟର ଓ ଅଫ-ବ୍ରେକ ବୋଲର ଥିଲେ । ରାଜ୍ୟ ତରଫରୁ ସେ ୨୫ଟି ରଣଜୀ ଟ୍ରଫି ମ୍ୟାଚ ଓ ୪ଟି କୁଚବିହାର ଟ୍ରଫି ମ୍ୟାଚ ଖେଳିଥିଲେ । ଏଥିମଧ୍ୟରୁ ୧୪ ବର୍ଷ ଧରି ସେ ଦଳର ଅଧିନାୟକତ୍ୱ କରିଥିଲେ । ମାତ୍ର ୧୬ ବର୍ଷ ବୟସରେ ସେ ପ୍ରଥମେ ଓଡ଼ିଶାର ଅଧିନାୟକ ହୋଇଥିଲେ ଓ ତାଙ୍କ ଅଧିନାୟକତ୍ୱରେ ଓଡ଼ିଶା ୯ଟି ମ୍ୟାଚ ଖେଳିଥିଲା । ରଣଜୀ ଟ୍ରଫି ମ୍ୟାଚରେ ସେ ଗୋଟିଏ ଶତକ ଓ ୬ଟି ଅର୍ଦ୍ଧଶତକ ହାସଲ କରିଥିଲେ ।

### ପ୍ରଶାସନିକ ସେବା 
ସେ ୧୯୬୮ ମସିହାରେ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ । ଜଳସମ୍ପଦ, ଯୁବବ୍ୟାପାର ଓ କ୍ରୀଡ଼ା ଆଦି ବିଭାଗରେ କାର୍ଯ୍ୟ କରିଥିଲେ । କ୍ରୀଡ଼ା ବିଭାଗରେ ଥାଇ ୨୦୦୧-୦୨ ମସିହାରେ ସେ ବିଜୁ ପଟ୍ଟନାୟକ କ୍ରୀଡ଼ା ପୁରସ୍କାର ଆରମ୍ଭ କରିଥିଲେ । ହସ୍ତତନ୍ତ୍ର ବିଭାଗର ପ୍ରମୁଖ ସଚିବ ପଦବୀରେ ରହି ସେ ଅବସର ଗ୍ରହଣ କରିଥିଲେ ।

### ବ୍ୟକ୍ତିଗତ 
ସେ ୧୯୪୫ ମସିହା ମାର୍ଚ୍ଚ ମାସ ୬ ତାରିଖରେ କଟକର ରାଣୀହାଟଠାରେ ଜନ୍ମଗ୍ରହଣ କରିଥିଲେ । ସେ ବିଶିଷ୍ଟ ଓଡ଼ିଶୀ ନୃତ୍ୟାଙ୍ଗନା କୁମକୁମ ମହାନ୍ତିଙ୍କୁ ବିବାହ କରିଥିଲେ । ତାଙ୍କର ବଡ଼ ପୁଅ ୟଶମାଧବ ଏକ କନସଲଟାନ୍ସୀ କାର୍ଯ୍ୟ କରୁଥିବା ବେଳେ, ସାନପୁଅ ୟଶପାଲ ଓଡ଼ିଶା ଉଚ୍ଚ ନ୍ୟାୟାଳୟରେ ଓକିଲାତି କରୁଥିଲେ । ୟଶପାଲ ମଧ୍ୟ ଓଡ଼ିଶା ରଣଜୀ ଦଳରେ କ୍ରିକେଟ ଖେଳୁଥିଲେ । ୨୦୧୭ ମସିହାରେ ଏକ ସଡ଼କ ଦୂର୍ଘଟଣାରେ ୟଶପାଲଙ୍କ ଦେହାନ୍ତ ହୋଇଥିଲା । ମଦନ ମୋହନଙ୍କ ପରିବାର ଭୁବନେଶ୍ୱରର ପଲାଶପଲ୍ଲୀଠାରେ ରହନ୍ତି ।

୨୦୨୨ ମସିହାରେ ସେ କୋଭିଡ-୧୯ରେ ପୀଡ଼ିତ ହୋଇଥିଲେ । ତାପରେ ସେ କ୍ରମାଗତ ଭାବେ ଅସୁସ୍ଥ ଥିଲେ ଓ ଫେବୃଆରୀ ୦୯ ତାରିଖରେ ହୃଦ୍‌ଘାତରେ ତାଙ୍କର ଦେହାନ୍ତ ହୋଇଥିଲା ।

## ଆଧାର 
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କ୍ରିକେଟ ଖେଳାଳି
କାଲସିଟ୍ରିଓଲ

**କାଲସିଟ୍ରିଓଲ** ହେଉଛି ଭିଟାମିନ ଡି ବା 'ଜୀବସାର ଘ'ର ଏକ ସକ୍ରିୟ ରୂପ ଯାହା ସାଧାରଣତଃ ବୃକ୍‌କରେ ତିଆରି ହୁଏ |  କମ୍ ରକ୍ତ କ୍ୟାଲସିୟମ୍ ହେଉଥିବା ବୃକ୍‌କ ରୋଗ, ହାଇପରପାରାଥାରଏଡିଜ୍ମ; ହାଇପୋପାରାଥାଇରଏଡିଜମ, ଓଷ୍ଟିଓପୋରୋସିସ୍, ଓଷ୍ଟିଓମାଲାସିଆ ଓ ଫାମିଲିଆଲ ହାଇପୋଫସଫାଟେମିଆ ରୋଗର ଚିକିତ୍ସା ପାଇଁ ଏହି ଉତ୍ପାଦିତ ଆକାରର ଔଷଧ ବ୍ୟବହୃତ ହୁଏ |   ଏହା ପାଟିରେ  କିମ୍ବା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ |  କ୍ୟାଲସିଟ୍ରିଓଲ ମୁଖ୍ୟତଃ ଅନ୍ତନଳୀରୁ କ୍ୟାଲସିୟମ ଗ୍ରହଣ ମାତ୍ରା ବୃଦ୍ଧି କରି ରକ୍ତ କ୍ୟାଲସିୟନ (Ca 2+ ) ମାତ୍ରା ବୃଦ୍ଧି କରିଥାଏ |  ଯୁକ୍ତରାଷ୍ଟ୍ରରେ ୨୦୨୭ରେ ମସିହାରେ ଏହା ୨୫୬ତମ  ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରସକା ଶ୍ରୀପତି

**ପ୍ରସକା ଶ୍ରୀପତି** (୧ ଜୁଲାଇ ୧୯୪୩ – ୨୦ ଅଗଷ୍ଟ ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରସକା ଶ୍ରୀପତି ୧୯୪୧ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରାସକା ମୁଗୁରି ଓ ପତ୍ନୀଙ୍କ ନାମ ପ୍ରାସକା ଅଳକା ।

## ରାଜନୈତିକ ଜୀବନ 
ପ୍ରସକା ଶ୍ରୀପତି ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ପ୍ରସକା ଶ୍ରୀପତି ୧୯୮୩ ମସିହାର ଅଗଷ୍ଟ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୪୦ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:୧୯୮୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୫ମ  ଓଡ଼ିଶା ବିଧାନ ସଭାର ସଭ୍ୟ
ଇନାୟତ ହୁସେନ ଭଟ୍ଟି

**ଇନାୟତ ହୁସେନ ଭଟ୍ଟି** (), (୧୨ ଜାନୁଆରୀ ୧୯୨୮ – ୩୧ ମଇ ୧୯୯୯) ଜଣେ ପାକିସ୍ଥାନୀ Pakistani ପ୍ରଚ୍ଛଦପଟ ଗାୟକ, ଅଭିନେତା, ପ୍ର‌ଯୋଜକ, ନିର୍ଦ୍ଦେଶକ, କାହାଣୀ ଲେଖାକ, ସାମାଜିକ କର୍ମୀ, ସ୍ତମ୍ଭକାର, ଧର୍ମ ବିଦ୍ୱାନ ଓ ପଞ୍ଜାବୀ ଭାଷା ଓ‌ ତଥା ସାହିତ୍ୟର ପ୍ରୋତ୍ସାହକ ଥିଲେ ।

## ପ୍ରାକ୍ ଜୀବନ ଇତିହାସ
ଭଟ୍ଟି ଗୁଜରାଟ ସ‌ହରରେ ଏକ ପଞ୍ଜାବୀ ପରିବାରରେ ୧୨ ଜାନୁଆରୀ ୧୯୨୮ରେ ଜନ୍ମଗ୍ରହଣ କରିଥିଲେ ।

ଡିସେମ୍ବର ୧୯୪୮ ମସିହାରେ ସେ ଲ' ପଢ଼ିବାକୁ ଲାହୋର ଗଲେ ଓ ପ୍ରଥମେ ଲାହୋରର ଏମଏଓ କଲେଜ ହଷ୍ଟେଲରେ ରହିଥିଲେ । ଲାହୋରରେ ପ‌ହଞ୍ଚିବାର କିଛି ମାସ ପରେ ସେ ଲାହୋର ୱାଇଏମସିଏ ହଲର ଅଡିଟୋରିଅମରେ ପ୍ରଥମ ପ୍ରଦର୍ଶନ କରିଥିଲେ । ୱାଇଏମସିଏ ହଲର ଅଡିଟୋରିଅମରେ ପ୍ରଥମ ପ୍ରଦର୍ଶନ ପରେ ସେ ଇଜାଜ ଗିଲାନିଙ୍କ ସ‌ହିତ ଲାହୋରର ରେଡିଓ ପାକିସ୍ଥାନ ଯାଇ ସେଠାରେ ମାଷ୍ଟର ନିଆଜ ହୁସେନ ଶମିଙ୍କ ସ‌ହିତ ସାକ୍ଷାତ କଲେ ଓ ତାଙ୍କର ଶିଶ୍ୟ ହୋଇଗଲେ । ନିଆଜ ହୁସେନ ଶମି ଲାହୋର ରେଡିଓ ପାକିସ୍ଥାନର କମ୍ପୋଜର ଥିଲେ । ମାଷ୍ଟର ନିଆଜ ହୁସେନ ଶମିଙ୍କ ସ‌ହିତ ମିଳାମିଶା ଓ ପ୍ରଶିକ୍ଷଣ ଫଳରେ ସେ ରେଡିଓ ପ୍ରୋଗ୍ରାମରେ ନିୟମିତ ଗାୟକ ଭାବରେ ଭାଗ ନେଲେ । ଲାହୋରର ରେଡିଓ ପାକିସ୍ଥାନରେ ଚରିତ୍ର ଭୂମିକାରେ ବେଳେବେଳେ ଅଭିନୟ କରୁଥିଲେ । "ଆଖିଆଁ" ନାମକ ଏକ ନାଟକରେ ତାଙ୍କୁ ହିରୋ ଭୂମିକାରେ ଅଭିନୟ କରିବାକୁ ନାଟକ-ଲେଖକ ରଫି ପିଅର ସୁଯୋଗ ଦେଲେ । 

## ଆଧାର
ଡିସେମ୍ବର

ଗ୍ରେଗୋରିଆନ୍ କ୍ୟାଲେଣ୍ଡର ଅନୁଯାୟୀ **ଡିସେମ୍ବର** ହେଉଛି ବର୍ଷର ଦ୍ୱାଦଶ ଏବଂ ଶେଷ ମାସ, ଏବଂ ସାତୋଟି ୩୧ ଦିନିଆ ମାସ ମଧ୍ୟରୁ ଗୋଟିଏ । ଲାଟିନ୍ ଭାଷାରେ, ଡିସେମ୍ (decem) ଅର୍ଥ ହେଉଛି "ଦଶ" ।  ଜାନୁଆରୀ ଓ ଫେବୃଆରୀ ମାସ ଯୋଡ଼ିହେବା ପୂର୍ବରୁ ଡିସେମ୍ବର ହିଁ ରୋମାନ୍ କ୍ୟାଲେଣ୍ଡରର ଦଶମ ମାସ ଥିଲା । ଡିସେମ୍ବର ସହିତ ଜଡ଼ିତ ଫୁଲ ହେଉଛି ହୋଲି କିମ୍ବା ନରସିସସ୍ । ଡିସେମ୍ବର ମାସର ଉତ୍ତର ଗୋଲାର୍ଦ୍ଧରେ ଦିନର ସମୟ ସବୁଠାରୁ କମ୍ (ସୂର୍ଯ୍ୟ କିରଣ ସମୟ) ଏବଂ ଦକ୍ଷିଣ ଗୋଲାର୍ଦ୍ଧରେ ଦିନର ସମୟ ଦୀର୍ଘତମ ହୋଇଥାଏ । 

## ପାଳିତ ଦିବସ 
* ଡିସେମ୍ବର ୧:ବିଶ୍ୱ ଏଡ୍‌ସ ଦିବସ
* ଡିସେମ୍ବର ୧: ସୀମା ସୁରକ୍ଷା ବଳ ସ୍ଥାପନା ଦିବସ (ଭାରତ)
* ଡିସେମ୍ବର ୨: ଆନ୍ତର୍ଜାତୀୟ କ୍ରୀତଦାସ ପ୍ରଥା ଉଚ୍ଛେଦ ଦିବସ
* ଡିସେମ୍ବର ୨: ଜାତୀୟ ପ୍ରଦୂଷଣ ନିବାରଣ ଦିବସ (ଭାରତ)
* ଡିସେମ୍ବର ୨: ବିଶ୍ୱ କମ୍ପ୍ୟୁଟର ସାକ୍ଷରତା ଦିବସ
* ଡିସେମ୍ବର ୩: ଜାତିସଂଘର ଅନ୍ତଃରାଷ୍ଟ୍ରୀୟ ଭିନ୍ନକ୍ଷମ ଦିବସ
* ଡିସେମ୍ବର ୪ : ଭାରତୀୟ ନୌସେନା ଦିବସ
* ଡିସେମ୍ବର ୧୪ :ଜାତୀୟ ଶକ୍ତି ସଂରକ୍ଷଣ ଦିବସ
* ଡିସେମ୍ବର ୨୨: ଜାତୀୟ ଗଣିତ ଦିବସ (ଭାରତ)
* ଡିସେମ୍ବର ୧୯: ଗୋଆ ମୁକ୍ତି ଦିବସ
* ଡିସେମ୍ବର ୨୫: ସୁଶାସନ ଦିବସ

## ଆଧାର 
ଶ୍ରେଣୀ:ମାସ
ଶନିବାର

ଶନିବାର ହେଉଛି ସପ୍ତାହର ଶେଷ ତଥା ସପ୍ତମ ଦିନ । ଏହା ଶୁକ୍ରବାର ପରେ ଏବଂ ରବିବାର ପୂର୍ବରୁ ଆସିଥାଏ । ଏହି ନାମ ଶନିରୁ ଆସିଛି ଯାହା ଏକ ହିନ୍ଦୁ ଦେବତାଙ୍କ ନାମକୁ ସୂଚାଇଥାଏ । ସମାନ ନାମ ଥିବା ଏକ ଗ୍ରହ ମଧ୍ୟ ଅଛି । ଅନେକ କାର୍ଯ୍ୟାଳୟରେ, ଏହି ଦିନଟି ପୂର୍ଣ୍ଣ କିମ୍ବା ଅର୍ଦ୍ଧ ଛୁଟିଦିନ । 

ହିନ୍ଦୁ ଧର୍ମରେ ଶନି ବାର ଏକ ଅଶୁଭ ଦିନ ବା ସଙ୍କଟ ସମୟ ଭାବେ ଜଣାଶୁଣା । କୁହାଯାଏ ଶନିଦେବଙ୍କ କ୍ରୋଧ ଏହି ଦିନରେ 
ରହିଥାଏ  ।

ଆନ୍ତର୍ଜାତୀୟ ମାନକ ISO 8601 ଶନିବାରକୁ ସପ୍ତାହର ଷଷ୍ଠ ଦିନ ଭାବରେ ମାନ୍ୟତା ଦିଏ । ତେବେ ତିନୋଟି ଅନ୍ୟ ଧର୍ମ (ଯିହୁଦା ଧର୍ମ, ଖ୍ରୀଷ୍ଟିଆନ ଏବଂ ଇସଲାମ) ଶନିବାରକୁ ସପ୍ତାହର ସପ୍ତମ ଦିନ ବୋଲି ମାନନ୍ତି ।
## ଆଧାର 
ଶ୍ରେଣୀ:ସପ୍ତାହ
ସେପ୍ଟେମ୍ବର

ଗ୍ରେଗୋରିଆନ୍ କ୍ୟାଲେଣ୍ଡର ଅନୁଯାୟୀ **ସେପ୍ଟେମ୍ବର** ହେଉଛି ବର୍ଷର ନବମ ମାସ, ଏବଂ ଚାରୋଟି ୩୦ ଦିନିଆ ମାସ ମଧ୍ୟରୁ ତୃତୀୟ ମାସ । ଲାଟିନ୍ ଭାଷାରେ, ସେପ୍ଟେମ୍ (septem) ଅର୍ଥ ହେଉଛି "ସପ୍ତମ" । ଜାନୁଆରୀ ଓ ଫେବୃଆରୀ ମାସ ଯୋଡ଼ିହେବା ପୂର୍ବରୁ ସେପ୍ଟେମ୍ବର ହିଁ ରୋମାନ୍ କ୍ୟାଲେଣ୍ଡରର ସପ୍ତମ ମାସ ଥିଲା । ଉତ୍ତର ଗୋଲାର୍ଦ୍ଧରେ, ଶରତ ଋତୁର ଆରମ୍ଭ ସାଧାରନତଃ ସେପ୍ଟେମ୍ବର ୧ରେ ହେଉଥିବା ବେଳେ ଦକ୍ଷିଣ ଗୋଲାର୍ଦ୍ଧରେ, ବସନ୍ତ ଋତୁର ଆରମ୍ଭ ୧ସେପ୍ଟେମ୍ବରରେ ।

## ପାଳିତ ଦିବସ 
* ସେପ୍ଟେମ୍ବର ୦୮:ବାୟୁ ସେନା ଦିବସ
* ସେପ୍ଟେମ୍ବର ୦୫: ଗୁରୁ ଦିବସ (ଭାରତ)
* ସେପ୍ଟେମ୍ବର ୦୫: ଅନ୍ତଃରାଷ୍ଟ୍ରୀୟ ବଦାନ୍ୟତା ଦିବସ
* ସେପ୍ଟେମ୍ବର ୧୫: ଅନ୍ତଃରାଷ୍ଟ୍ରୀୟ ଗଣତନ୍ତ୍ର ଦିବସ
* ସେପ୍ଟେମ୍ବର ୨୧: ଆନ୍ତର୍ଜାତିକ ଶାନ୍ତି ଦିବସ

## ଆଧାର 
ଶ୍ରେଣୀ:ମାସ
ଅକ୍ଟୋବର

ଗ୍ରେଗୋରିଆନ୍ କ୍ୟାଲେଣ୍ଡର ଅନୁଯାୟୀ **ଅକ୍ଟୋବର** ହେଉଛି ବର୍ଷର ଦଶମ ମାସ, ଏବଂ ସାତୋଟି ୩୧ ଦିନିଆ ମାସ ମଧ୍ୟରୁ ଷଷ୍ଠ ମାସ । ଲାଟିନ୍ ଭାଷାରେ, ଅକ୍ଟୋ (octo) ଅର୍ଥ ହେଉଛି "ଆଠ" । ଜାନୁଆରୀ ଓ ଫେବୃଆରୀ ମାସ ଯୋଡ଼ିହେବା ପୂର୍ବରୁ ଅକ୍ଟୋବର ହିଁ ରୋମାନ୍ କ୍ୟାଲେଣ୍ଡରର ଅଷ୍ଟମ ମାସ ଥିଲା । ଅକ୍ଟୋବର ସାଧାରଣତଃ ଦକ୍ଷିଣ ଗୋଲାର୍ଦ୍ଧର କିଛି ଅଂଶରେ ବସନ୍ତର ଋତୁ ଏବଂ ଉତ୍ତର ଗୋଲାର୍ଦ୍ଧର କିଛି ଅଂଶରେ ଶରତ ଋତୁ ସହିତ ଜଡ଼ିତ । 

## ପାଳିତ ଦିବସ 
* ଅକ୍ଟୋବର ୨:ଅନ୍ତଃରାଷ୍ଟ୍ରୀୟ ଅହିଂସା ଦିବସ
* ଅକ୍ଟୋବର ୮:ବାୟୁ ସେନା ଦିବସ
* ଅକ୍ଟୋବର ୯:ବିଶ୍ୱ ଡାକ ଦିବସ
* ଅକ୍ଟୋବର ୨୪: ବିଶ୍ୱ ପୋଲିଓ ଦିବସ
* ଅକ୍ଟୋବର ୨୪: ମିଳିତ ଜାତିସଂଘ ଦିବସ
* ଅକ୍ଟୋବର ୩୧: ରାଷ୍ଟ୍ରୀୟ ଏକତା ଦିବସ (ଭାରତ)
* ଅକ୍ଟୋବର ୩୦: ବିଶ୍ୱ ସଞ୍ଚୟ ଦିବସ (ଭାରତ)
* ଅକ୍ଟୋବର ୧: ବିଶ୍ୱ ଶାକାହାରୀ ଦିବସ 
* ଅକ୍ଟୋବର ୪: ବିଶ୍ୱ ପଶୁ ଦିବସ
* ଅକ୍ଟୋବର ୧୦: ବିଶ୍ୱ ମାନସିକ ସ୍ୱାସ୍ଥ୍ୟ ଦିବସ
* ଅକ୍ଟୋବର ୧୬:ବିଶ୍ୱ ଖାଦ୍ୟ ଦିବସ

## ଆଧାର 
ଶ୍ରେଣୀ:ମାସ